! /Oboljeli od multiplog mijeloma u BiH lijekove sami nabavljaju, koštaju oko 1000 KM / Radio Sarajevo\n27. 10. 2020. u 17:46:00 Radiosarajevo.ba\n"Bolest smo otkrili sasvim slučajno. Ja radim kao profesorica tjelesnog odgoja u školi i svake godine imamo obavezan sistematski pregled. Nalaz nije bio dobar, pokazao je malokrvnost i to je bio razlog za odlazak hematologu", počinje priču žena koja koja treću godinu boluje od multiplog mijeloma.\n"Terapija postoji ali je pacijenti trebaju nabaviti sami. Tako da je tada krenula potraga za lijekovima u koju se uključila cijela moja porodica, prijatelji i poznanici. Bili smo prestrašeni", govori sagovornica.\n"Cijena jednog od potrebnih lijekova u Hrvatskoj je 600 HRK dok je isti taj lijek u BiH oko 1000 KM", pojašnjava naša sagovornica.\n"Ja sam imala sreću da sam mogla naći i platiti ovu terapiju. Pitate li se šta se dogodi sa onima koji tu mogućnost nemaju?", kaže naša sagovornica.\n"Zamislite situaciju u kojoj je veliki broj oboljelih od multiplogmijeloma u konstantnoj neizvjesnosti. U vrijeme pandemije kada je većina državnih granica bila zatvorena, mi nismo znali kako ćemo nabaviti lijekove. Neke je teško nabaviti i sada", zaključila je naša sagovornica.\nTagovi: karcinom Koštana srž bolest oboljeli lijek nabavka


Pozajmice Zaprešić – Odaberi najbolju ponudu pozajmica Zaprešić - Brzikrediti24\nNapredak tehnologije omogućio je da se do pozajmica može doći u samo nekoliko klikova. Ukoliko vas zanimaju pozajmice do kojih možete doći uz minimalno gubljenje vremena, bez obimne papirologije i čekanja u redovima, na pravom ste mjestu. Što se tiče pozajmice Zaprešić, istraživanja Agencije za bankarstvo ukazuju na to da je preko 87% Hrvata koristilo brze, odnosno hitne pozajmice i da je velika većina zadovoljna uslugom.\nIstraživanja Agencije za bankarstvo su takođe pokazala da je od 25.223 stanovnika koji žive u gradu Zaprešić, više od 90% je kreditno zaduženo, bez obzira na vrstu i namjenu kredita. Mnogi građani grada Zaprešić su takođe koristili kratkoročne, brze pozajmice i bez obzira na njihovu nepopularnost zbog visoke efektivne kamatne stope, ipak su bili zadovoljni kompletnom uslugom.\nPozajmice Zaprešić dostupne svima uz par jednostavnih koraka do novca


Montenegro Airlines bilježi rast u prodaji i doprinosi produženju turističke sezone | Share Montenegro\nHome Novosti Montenegro Airlines bilježi rast u prodaji i doprinosi produženju turističke sezone\nNow reading: Montenegro Airlines bilježi rast u prodaji i doprinosi produženju turističke sezone\nMontenegro Airlines bilježi rast u prodaji i doprinosi produženju turističke sezone\nMontenegro Airlines je ostvario odličan komercijalni rezultat u prva četiri mjeseca ove godine, prevezavši 130.010 putnika u sve tri kategorije saobraćaja – redovnom, čarter i kod-šer uz ostvarena 1.824 leta. U odnosu na rekordnu, 2018. to je 7 i po hiljada putnika više, odnosno 112 letova više. Porast broja putnika na povećanom obimu saobraćaja prati i porast prosječne popunjenosti putničke kabine, koja ove godine u posmatranom periodu iznosi 61 odsto, što je za 3 odsto više u odnosu na prošlu godinu.\nRast svih pomenutih parametara je posljedica optimalne komercijalne strategije i odgovornog planiranja resursa i troškova, što se pozitivno odrazilo i na poslovni rezultat za prva četiri mjeseca.\nDestinacije koje su bilježile najveći rast prevezenih putnika u posmatranom periodu su ka/iz Beograda gdje je prevezeno 3 hiljade putnika više u odnosu na 2018., ka/iz Rima i Pariza gdje se bilježi rast od 1.441 odnosno 1.448 putnika, kao i ka/iz Ljubljane gdje je broj putnika povećan za 1.146.\nVažno je napomenuti da je Montenegro Airlines ove godine mjesec dana ranije počeo saobraćati ka Sankt Peterburgu, Lajpcigu, Londonu i Minhenu, a od 5. maja je uveo u redovan saobraćaj Hanover, petu destinaciju u Njemačkoj.\nProširenje perioda letjenja za navedene destinacije daje i značajan doprinos produženju ljetnje turističke sezone u Crnoj Gori. U prilog navedenom govore i ostvareni rezultati za april kada je prevezeno 42.136 putnika uz realizovanih 569 letova. To je 3 ipo hiljade više putnika, odnosno 55 više letova u odnosu na prošlu godinu.\nPrema najavljenom bukingu pozitivan trend poslovanja nastaviće se i u periodu koji slijedi pa se očekuje da će MA realizovati zahtjevan biznis plan za 2019. Kompanija će u toku predstojeće sezone saobraćati ka 30-ak destinacija u redovnom i čarter saobraćaju, a cilj nam je da u toku godine prevezemo više od 660 hiljada putnika.


„Kofer slova“ okupio četrdesetak turističkih organizacija – GRAD Kruševac\nNaslovna » Društvo » „Kofer slova“ okupio četrdesetak turističkih organizacija\nSlogani koji se pamte na „prvo čitanje“, kroz publikacije iskazana gostoljubivost domaćina ili optimizam kojim dočekuju goste, na papir preneta primamljiva gastronomska ponuda, lepote priode i pešački izazovi, dobri web sajtovi i promotivni filmovi, suveniri sa visokim budžetom ali i veoma kreativni uradjeni sa malo novca, ukratko je opis turističkih publikacija prikazanih u takmičarskom delu XIV Medjunarodnog festivala „Kofer slova“. Ove utiske o publikacijama je na otvaranju Festivala, kada su uručene nagrade pobednicima, prenela je predsednica žirija, novinarka Gorana Mladenović. Kazala je još da je tokom ocenjivanja radova pozitivnim utiscima napunila svoj „kofer sećanja“.\nDa je reč o jedinstvenom Festivalu u Srbiji na kome svake godine učestvuje sve više domaćih i turističkih organizacija iz regiona kazala je direktorka Turističke organizacije Kruševac, Suzana Milosavljević.\nPriliku da kroz izdavaštvo, odnosno izradu publikacija, prikaže i afirmiše svoju delatnost ove godine iskoristilo je više od 40 turističkih organizacija is Srbije, koje su se nadmetale u devet kategorija. Nagrade su najboljima uručile direktorka Turističke organizacije Suzana Milosavljević i gradonačelnica Jasmina Palurović, koja je prethodno otvorila Festival.\nTuristička organizacija Brus dobila je prvu nagradu za jednolisnu turističku publikaciju, najbolja višelisna publikacija do 50 stranica je delo TO Požarevac, a sa više od 50 stranica TO Vršac. Za dopunski promotivni materiijal: kese, blokove, bedževe, nagradjena je TO Loznica koja je bila najbolja i u kategoriji turističkih mapa. U Kragujevac je otišla nagrada za audio – video publikaciju, najorginlaniju publikaciju uradili su turistički poslenici iz Guče, a najbolji web sajt njihove kolege iz Niša.\nManifestacija je okupila oko 150 turističkih radnika iz zemlje koji su obišli kruševačke znamenitosti te učestvovali u radionici „Brendiranje turističke destinacije kroz publikacije“. Oni će sutra prisustvovati promociji moto trka u Globaru, mestu kome je ranije održan Evropski šampionat, što je veoma značajna sportska manifestacija za grad.\nSlogani koji se pamte na „prvo čitanje“, kroz publikacije iskazana gostoljubivost domaćina ili optimizam kojim dočekuju goste, na papir preneta primamljiva gastronomska ponuda, lepote priode i pešački izazovi, dobri web sajtovi i promotivni filmovi, suveniri sa visokim budžetom ali i veoma kreativni uradjeni sa malo novca, ukratko je opis turističkih publikacija prikazanih u takmičarskom delu XIV Medjunarodnog festivala „Kofer slova“. Ove utiske o publikacijama je na otvaranju Festivala, kada su uručene nagrade pobednicima, prenela je predsednica žirija, novinarka Gorana Mladenović. Kazala je još da je tokom ocenjivanja radova pozitivnim utiscima napunila svoj „kofer sećanja“. Da je reč o jedinstvenom Festivalu…\nkutak organizacija slova turistička\t2018-10-13\nTag : kutak organizacija slova turistička\nPrethodni : Ministar Krkobabić u poseti Kruševcu\nSledeći : Izložba slika Desimira Jevtića u maloj Sali Kruševačkog pozorišta\n12. aprila 2021., 09:23


10 najboljih hotela na plaži u Albufeiri - TripAdvisor\nNajbolji hoteli uz obalu - Albufeira, Portugal\nHoteli na plaži - Albufeira\n50 od 402 objekta odgovara vašim filterima. Obriši sve filtere\nBr. 2 u pogledu odnosa cena/kvalitet od 402 smeštajna objekta u Albufeiri\nBr. 3 u pogledu odnosa cena/kvalitet od 402 smeštajna objekta u Albufeiri\nBr. 4 u pogledu odnosa cena/kvalitet od 402 smeštajna objekta u Albufeiri\nBr. 5 u pogledu odnosa cena/kvalitet od 402 smeštajna objekta u Albufeiri\nBr. 6 u pogledu odnosa cena/kvalitet od 402 smeštajna objekta u Albufeiri\nBr. 7 u pogledu odnosa cena/kvalitet od 402 smeštajna objekta u Albufeiri\nBr. 8 u pogledu odnosa cena/kvalitet od 402 smeštajna objekta u Albufeiri\nBr. 9 u pogledu odnosa cena/kvalitet od 402 smeštajna objekta u Albufeiri\nBr. 10 u pogledu odnosa cena/kvalitet od 402 smeštajna objekta u Albufeiri\nBr. 11 u pogledu odnosa cena/kvalitet od 402 smeštajna objekta u Albufeiri\nBr. 12 u pogledu odnosa cena/kvalitet od 402 smeštajna objekta u Albufeiri\nBr. 13 u pogledu odnosa cena/kvalitet od 402 smeštajna objekta u Albufeiri\n“12 dana u hotelu „Apartamentos do Parque””\nBr. 14 u pogledu odnosa cena/kvalitet od 402 smeštajna objekta u Albufeiri\nBr. 15 u pogledu odnosa cena/kvalitet od 402 smeštajna objekta u Albufeiri\nBr. 16 u pogledu odnosa cena/kvalitet od 402 smeštajna objekta u Albufeiri


Pre 60 godina nas je napustio veliki Ilješ Špic\nNakon 10 odigranih utakmica u Linglong Superligi Srbije zauzimamo prvo mesto na tabeli najjačeg ranga takmičenja u zemlji, a posle 180 minuta fudbala u Ligi konferencija obezbedili smo čelnu poziciju u grupi B. Naš kapiten Lazar Marković se nalazi među četvoricom kandidata za nejboljeg igrača drugog kola ovog takmičenja, Rikardo Gomeš je među najuspešnijim strelcima u Evropi ove sezone, a odbrana samo jedna od četiri u celom takmičenju koja do sada nije primila nijedan gol.\nToliko čekano i priželjkivano proleće u Evropi je praktično na dohvat ruke i samo je potrebno da ekipa trenera Aleksandra Stanojevića u naredne četiri utakmice završi započeti posao i na taj način još jednom demonstrira svoju veličinu. Ne samo ove generacije, već celokupnog kluba koji će u ponedeljak obeležiti 76 godina postojanja.\nVeličinu koju su stvarali mnogi legendarni asovi, igrači, treneri, funkcioneri, ali čini se da niko od njih nije imao toliko bitan uticaj na početni razvoj našeg kluba kao Ilješ Špic. Fenomelani mađarski stručnjak koji je udario temelje nadaleko čuvene škole Partizana, a koji nas je napustio na današnji dan pre tačno 60 godina.\nBio je fasciniran fudbalom, potpuno obuzet strašću ka ovoj igri i apsolutno predan onome što je toliko voleo. Temeljan, precizan, pedantan, etičan i sasvim opsednut napadačkom filozofijom. Nije se mnogo obazirao na protivnike, uvek je bio fokusiran samo na ono šta radi njegova ekipa, a tu ideju i takav pogled na život je usadio svim svojim učenicima, a oni je kao zaveštanje prenosili sa kolena na koleno do današnjih dana.\nPo etici i odanosti je bio prepoznatljiv u svetu fudbala, od igrača i saradnika je tražio da se prema Partizanu odnose kao prema porodici i taj osećaj familijarnosti je nešto po čemu smo jedinstveni i po čemu se razlikujemo od drugih sportskih kolektiva.\nI zbog toga, Ilješ Špic će zauvek biti deo Partizana i neko čije će se ime u Humskoj izgovarati sa poštovanjem.


U Beogradu pretučen Nijemac koji je sudjelovao na LGBT konferenciji - CroL\nOn je u bolnicu dovezen s teškim povredama glave i tjelesnim povredama, prenosi B92. "Operiran je i za sada je njegovo stanje teško, ali se nadamo da će biti dobro", rekao je Tanjugu pomoćnik direktora Urgentnog centra Srbije Dušan Jovanović.\nVeleposlanik Njemačke u Srbiji, Heinz Wilhelm, kaže da je izuzetno uznemiren viješću o noćašnjem incidentu i dodaje da je saznao da je napadač uzvikivao. "Ovdje nećemo strance!"\nS press konferencije, okupljeni su krenuli u protestnu šetnju kroz Bulevar Kralja Aleksandra. Učesnici će se kretati od hotela "Metropol" gdje se održavala konferencija "Budućnost pripada nama -LGBT prava na putu k pristupanju EU" pa do Skupštine Srbije.


Prekvalifikacija profesionalnih vozača – AMSS Centar za motorna vozila\nTekst o nama\nStručnost, ambicija i upornost zaposlenih doprineli su da AMSS-CMV bude prepoznat kao lider u Srbiji, posebno u delatnostima koje su direktno vezane za bezbednost saobraćaja.\nPoslove koje realizujemo usmereni su na unapređenje znanja i veština zaposlenih u sektoru saobraćaja, kao i na unapređenje radnih procesa transportnih preduzeća.\nText korisne informacije\nPrekvalifikacija profesionalnih vozača\nNa tržištu je jasno velika potražnja profesionalnih vozača i očekuje se da će potreba za njima još više rasti. Posao profesionalnog vozača postaje sve više cenjen i atraktivan, dok se istovremeno od vozača očekuje visok nivo znanja i veština, jer su zadaci kojima se bavi na svom radnom mestu davno prevazišli samo upravljanje vozilom.\nAMSS CMV organizuje i sprovodi kompletan proces prekvalifikacije koji je namenjen:\nlicima koja trenutno imaju vozaču dozvolu za B kategoriju, a žele da se zaposle na radnom mestu profesionalnog vozača C ili CE kategorije\nlicima koja poseduju vozačku dozvolu (ili CPC) za C, a žele da se zaposle na radnom mestu profesionalnog vozača CE, D ili DE kategorije.\nU AMSS CMV u okviru programa prekvalifikacije lice može pohađati osnovnu obuku za neku od ovih kategorija, položiti vozački ispit za određenu kategoriju, odnosno steći početni CPC za svaku kategoriju u okviru koje želi da obavlja poslove profesionalnog vozača.\nProlaskom kroz ovaj program vozač može imati priliku da obezbedi delimičnu ili potpuno finansiranje obuka od strane zainteresovanih poslodavaca, uz obavezu da određeni period bude radno angažovan kod tog poslodavca.\nOvaj program formiran je kao koncept koji treba da olakša put od obuke do zaposlenja na radnom mestu profesionalni vozač svim licima koja takav cilj i želju imaju. Prolaskom kroz ovaj program vozač stiče visok nivo teorijskih i praktičnih znanja koja su neophodna za obavljanje poslova profesionalnog vozača, kako u domaćem tako i u međunarodnom saobraćaju.\nPosebne pogodnosti za ovaj program imaju pravna lica koja žele da sistemski obezbede priliv novih kvalifikovanih profesionalnih vozača.\nProgram obuke za PREKVALIFIKACIJU može se pohađati u Centru AMSS CMV u Beogradu, Vojvođanska 383 i tel: 065/987 89 02.\nPrijavu za obuke za PREKVALIFIKACIJU možete izvršiti:\nPopunjavanjem online prijave (ovde),\npozivom na broj 065/987 89 02 ili\nili zahteva (ovde), mejla na centar.za.strucno.usavrsavanje@cmv.rs\nSertifikat o stručnoj kompetentnosti\nObuka za EKO vožnju\nObuka za rukovanje tahografima i radno vreme vozača\nObuka za defanzivnu – bezbednu vožnju\nObuka za manevre vozilom na manjim površinama\nObuka za obezbeđivanje tereta\nObuka za Bezbednu vožnju\nObuka za terensku vožnju – van savremenih puteva\nObuke za početni CPC\nObuke za periodični CPC\nPraćenje i evidencija radnog vremena vozača i posade\nObuka vozača sa invaliditetom\nAMSS – CMV\nAdresa: Železnička 89v, Beograd\nBeograd: +381 65 987 89 02\nČačak: +381 65 987 73 11\nNovi Sad: +381 65 987 73 15\nParaćin: +381 65 987 73 16\nNovi Pazar: +381 65 987 19 92\nSubotica: +381 65 987 18 39\nKikinda: +381 65 987 18 48\nVelika Plana: +381 65 987 18 59\nEmail: centar.za.strucno.usavrsavanje@cmv.rs cpc@cmv.rs\nPonedeljak - Petak: 08h - 16h\nPonedeljak - Petak: 08h - 15h\nAMSS – Centar za motorna vozila\nCopyright AMSS - Centar za motorna vozila 2020. All Rights Reserved


PUTINOVA RAKETA SEJE STRAH: „Avangard“ stiže do Vašingtona za samo 15 minuta\n14-09-2020 08:56 Ratni izveštaji Naoružanje Svet Planeta\nRuski vojni sistemi „Sarmat“, „Avangard“ i „Jars“ imaju izvanredna borbena svojstva, izuzetno su opasni za potencijalnog neprijatelja, objavio je kineski portal Sina.\nOcenio je da opremanje ruskih raketnih snaga raketama dometa većeg od deset hiljada kilometara „dovodi Ameriku u očajnu situaciju“.\nKineski portal je posebnu pažnju posvetio raketnom sistemu Avangard. Uz ocenu da američke snage PVO nisu u stanju da presretnu tu raketu zbog njenog stelt-korpusa i fenomenalne brzine.\nNavodi da „Avangard“ može stići do Vašingtona za samo 15 minuta:\n„Za to vreme Amerikanci neće imati vremena ni da popiju šolju kafe. U slučaju mogućeg sukoba Rusije i SAD - američka priobalna područja biće bez odbrane od koncentrisanog napada „Avangarda“ iako Amerikanci imaju najnapredniji odbrambeni sistem na svetu“. Ta raketa je rusko vojno remek-delo i po svojim borbenim karakteristikama možda je i strašnije oružje od nuklearne bombe“.\nŠojgu najavio novi sistem za sve ruske bombardere. Više o tome čitajte OVDE.\n"Srbija je priznala Kosovo, Vučić je ponizio svoj narod!"


Beta | 18. sep 2017.\nPoreska i druge inspekcije već nedeljama borave u Vranjskim, a kompanija koja izdaje nedeljnik mora u stečaj. Prema pisanju Insajdera, ovakva odluka je doneta zbog finansijskih i političkih pritisaka.\nNeko ubija novinare, neko novine. Posle 23 godine postojanja, zbog (re)presije poreskih i drugih inspekcija @Vranjske prestaju da postoje!\n— Slaviša Lekić (@micin_taja) September 18, 2017\nNedeljnik Vranjske Vukašin Obradović\n← Rijaliti i hapšenje: Upotreba ubistva za podizanje gledanosti i zgrtanje novca\nBrankica Stankovic – Smrtonosna žurnalistika – informisanje, građani/potrošači, doba posle istine →\n1 komentar za: “Vranjske od danas ne postoje”


Dan čistog vazduha - Rodoljub Šabić - Peščanik\nDanas je 3. novembar, Svetski dan čistog vazduha.\nMakar formalno, prilika za podsećanje na inače dobro poznate podatke Svetske zdravstvene organizacije koji govore da je preko 90% ljudi u svetu izloženo manje ili više zagađenom vazduhu, da dakle 9 od 10 ljudi diše vazduh lošeg kvaliteta. Ili da čak oko 93% mladih u svetu, tačnije dece ispod 15 godina udiše zagađen vazduh.\nZahvaljujući informativnosti naših mejnstrim medija kod nas u Srbiji nije opšte poznato da ne zaostajemo za ružnim svetskim trendom. Naprotiv, prema podacima naše Agencije za zaštitu životne sredine, praktično i nema iole veće urbane celine u Srbiji koja nije suočena sa problemom lošeg kvaliteta vazduha.\nMnogo je izvora zagađenja vazduha u Srbiji. Od saobraćaja (stara vozila na dizel gorivo, mahom zabranjena u zemljama odakle dolaze, loš saobraćajni protok u urbanim celinama) preko velikog broja kućnih ložišta (mazut, ugalj) pa do velikih zagađivača u termo-energetskom sektoru i industriji. Lošem stanju vazduha ne mali doprinos daju i česti požari kao posledica narodnog običaja paljenja strnjišta, a značajan doprinos mogle bi dati i ogromne spalionice u kojima vlasti, kao na primer u Beogradu, umesto u reciklaži vide rešenje problema đubreta.\nZamena energenata, korišćenje obnovljivih i nezagađujućih izvora energije, selektivno korišćenje automobila, gašenje individualnih kotlarnica, pre svega kvalitetan normativni okvir i njegova dosledna primena koja podrazumeva eliminaciju servilnog odnosa prema investitorima i uz sve to pošumljavanje, u što većim razmerama, već odavno su imperativ.\nTo podrazumeva brojne, složene, kontinuirane aktivnosti koje traže kompetentne ljude na čelu nadležnih organa, ljude svesne potreba i sposobne da koordiniraju te aktivnosti i u njih uključuju građane, predstavnike civilnog društva, privrednu, naučnu i stručnu javnost, medije, sve raspoložive društvene resurse.\nA naš odlazeći ministar je kraj mandata obeležio rečima „krajnje je vreme da se kaže da smo zemlju strašno zagadili“. A dolazeća ministarka stiže na funkciju bez ikakvih (bar ne poznatih) znanja i iskustava u oblasti zaštite životne sredine. I još sa mandatom koji je oročen na jedva nešto više od godinu dana, ili kako to Vučić kaže – „na štih probu“.\nSamo za vreme trajanja te štih probe u Srbiji će (procene Svetske zdravstvene organizacije) zbog komplikacija izazvanih zagađenjem vazduha umreti bar 6.000 ljudi. Kod takvog stanja stvari podatak specijalizovanog sajta Air Visual da je naš glavni grad, Beograd, u konkurenciji velikih svetskih gradova, dočekao Dan čistog vazduha pri vrhu liste najzagađenijih, ispred gradova kao što su Mumbaj, Kalkuta, Lahor, Daka ili Delhi, nije samo bizarna praznična čestitka, već krajnje zabrinjavajuće upozorenje.


Vučić: Hoću da se bijem sa MMF-om - 23.09.2016, Sputnik Srbija\nPremijer Srbije Aleksandar Vučić rekao je da hoće da „bije“ sa MMF-om za koliko procenata će biti povećane plate i penzije, ali da istovremeno ne bude ugrožena... 23.09.2016, Sputnik Srbija\n20:19 23.09.2016 (Osveženo: 15:02 29.07.2021)\n© Tanjug / Tanja ValićAleksandar Vučić, premijer Srbije /\nPremijer Srbije Aleksandar Vučić rekao je da hoće da „bije“ sa MMF-om za koliko procenata će biti povećane plate i penzije, ali da istovremeno ne bude ugrožena fiskalna stabilnost.\nVučić je u Njujorku govorio na sednici Generalne skupštine Ujedinjenih nacija i imao bilateralne susrete.\nPrema njegovim rečima, srpska delegacija je prijateljski dočekana, imao je mnogo razgovora sa zvaničnicima drugih država i potencijalnim investitorima, a jedna od glavnih tema bila je regionalna stabilnost.\nBilo je reči i o tome šta Srbija mora da promeni u pravosuđu do ostvarenja punog funkcionisanja pravne države, ali o tome je možda najmanje bilo reči, „jer te promene moramo da učinimo, pre svega, zbog sebe“.\n„Mislim da smo mnogo dobrog posla napravili za Srbiju“, istakao je Vučić.\n23 Septembar 2016, 00:11\nZa Srbiju je važno da ide napred i da pozitivni efekti fiskalne konsolidacije donesu dobrobit građanima zbog čega ga i brine skretanje sa tih važnih životnih tema na one koji bi da izazovu regionalnu nestabilnost, rekao je Vučić.\nKako kaže, u Njujorku je imao utisak da njegovi sagovornici prvi put shvataju ozbiljno njegovu zabrinutost zbog rastuće regionalne nestabilnosti.\n„Mislili su ranije, ne moji sagovornici ovde, ali neki drugi, da sam pomalo lud kad govorim o stabilnosti, a sad vide da nisam bio lud i govorio gluposti, već da je to imalo smisla“, naveo je Vučić, dodajući da veruje da je i poziv šefa nemačke diplomatije za bilateralni susret upravo zbog razgovora o regionalnoj stabilnosti.\nKako je rekao, „mi ćemo da sačuvamo mir i svoju zemlju“, a građanima Srbije je poručio da ne treba da brinu.\n„Plašim se da su ostrašćenim izjavama mnogi u regionu otišli predaleko, da ne razumeju koliko je to opasno“, rekao je Vučić.\nOno što ga posebno uznemirava, kako je naveo, jeste činjenica da i sada, dok je u Njujorku i dok sve vreme traju pregovori sa MMF-om o tome koliko će biti povećane plate, istovremeno „neko pokušava da nam kaže da zaboravimo to što je ljudima važno zato što ćemo imati sukobe“.\n„Nećemo da ratujemo, ne zato što sam plašljiv, jer oni koji me znaju, znaju i da se ničega ne plašim, ali se plašim za budućnost našeg naroda“, istakao je i dodao da o tome „nećemo ni da razmišljamo, ni u tome da učestvujemo“.\nNaprotiv, kako je rekao, on hoće da se „bije“ sa MMF-om za koliko procenata će biti povećane plate i penzije, a da se istovremeno ne ugrozi fiskalna stabilnost.\nUpitan može li Zapad nešto da odgovori na zapaljive izjave iz regiona, Vučić je rekao da nije hteo nikoga da obmanjuje, ali da je video kako je sve to namešteno u delu srpske štampe, ali i u regionu, kako bi se Srbi zastrašili.\n„Govore da je Halilović nevažan čovek, a zašto to niko nije rekao od stranih zvaničnika? To je igra u kojoj mi treba da prećutimo, a da se Srbi zastraše“, rekao je Vučić, zapitavši „šta je naš cilj — koliko ćemo mrtvih i invalida imati ili koliko je dece kojoj ćemo omogućiti bolju budućnost“.\n„Naš izbor je jasan i svi drugi to moraju da razumeju. Nemojte da sanjate da možete da uništite jedan narod. Kraj priče“, zaključio je Vučić.


Za četiri godine na ulicama automobili bez vozača - oradio.rs\nZa četiri godine na ulicama automobili bez vozača\nU poslednje vreme mogli smo da čujemo informacije o tome kako će već sledeće godine kompanije poput Googlea i GM-a predstaviti potpuno autonomna vozila koja bi bez problema mogla da učestvuju u saobraćaju i pri tom budu bolji i oprezniji vozači od ljudi.\nZa prve komercijalne verzije takvih automobila ipak ćemo morati još malo da sačekamo jer je potrebno još dosta testiranja, kao i donošenja odgovarajućih saobraćajnih propisa i zakona kojima bi se regulisalo tržište za vozila kojima će upravljati kompjuteri.\nOdgovor na pitanje kada će se potpuno autonomna vozila pojaviti na ulicama nedavno je dao Jensen Huang, izvršni direktor kompanije Nvidia, koja razvija hardver za automne automobile. On smatra da ćemo ova vozila sretati na ulicama za četiri godine, a prema predviđanjima stručnjaka, 2021. godine najveći deo tržišta čipova baziranih na veštačkoj inteligenciji koji pokreću automobile bez vozača imeće upravo Nvidia.\nOva kompanija je nedavno predstavila novu platformu za automobile bez vozača Drive PX2 za koju na The Next Webu kažu kako je to prvi mozak baziran na veštačkoj inteligenciji, koji će omogućiti potpunu autonomiju vozila i osnova je daljeg razvoja automobila budućnosti.\nS obzirom na ulogu koju Nvidia ima na ovom tržištu, reči izvršnog direktora o roku od četiri godine u kojem će se ovakvi automobili pojaviti na tržištu treba uzeti s maksimalnom ozbiljnošću. Osim Huanga, slična predviđanja za ovom tržištu i dolazak autonomnih vozila tokom sledećih pet godina predvideli su i iz brojnih automobilskih kompanija koje razvijaju ovu tehnologiju poput Tesle, Forda, Audija, GM-a, Nissana, Googlea i drugih.


ZENICA: Akcija izvlačenja tijela petog nastradalog rudara odvija se otežano Visokoin.com\nZENICA: Akcija izvlačenja tijela petog nastradalog rudara odvija se otežano\nGlavni federalni rudarski inspektor, Nuraga Duranović izjavio je kako se akcija izvlačenja tijela petog rudara odvija usporeno, javio je dopisnik Anadolu Agency (AA).\n“Zbog problema sa povećanom koncentracijom metana u jami akcija izvlačenja teče sporo. Mi nismo uspjeli, unatoč provjetravanju, dovesti atmosferu do te mjere da bi radnici mogli raditi bez aparata. Čete moraju raditi pod apararima zbog tih problema koje imamo. Nadamo se da ćemo doći do tijela, s obzirom na to da je za sutra najavljena zajednička dženaza, ali ukoliko ne uspijemo do sutra, onda će biti održan ukop četverice poginulih, a petog rudara kada ga izvučemo”, naveo je Duranović.\nOn je istakao kako ekipe žele da što prije izvuku i petog rudara, ali da se mora raditi sa najvećim oprezom kako se ne bi ugrozili radnici koji rade na akciji izvlačenja.


Svetska banka, EBRD i Energetska zajednica traže od Srbije primenu Zakona o OIE bez odlaganja | Novinska agencija Beta\nPOLITIKA | 20.01.2022 13:10 > 20.01 13:11\nPosle saznanja da su Elektroprivreda Srbije (EPS) i Elektromreža Srbije (EMS), uz podršku Agencije za energetiku Republike Srbije (AERS), poslale dopis Ministarstvu rudarstva i energetike u kojem traže izmene više članova Zakona i odlaganje njegove primene, tri medjunarodne organizacije su poslale pismo premijerki Ani Brnabić i ministarki Zorani Mahajlović.\n"Bojimo se da bi se prihvatanje zahteva za odlaganje primene ili izmene Zakona, pažljivo izradjenog i dobro izbalansiranog zakona, moglo shvatiti kao odbacivanje ostvarenih dostignuća i izazvati pad poverenja investitora u srpski sektor obnovljive energije", navodi se u pismu u koje je EURACTIV imao uvid.\nEPS i EMS su u dopisu prošlog decembra ukazali na probleme koje bi prenosnom sistemu izazvalo priključenje velikog broja solarnih elektrana i vetroparkova, tvrdeći da će to ugroziti stabilnost elektroenergetskog sistema i dovesti do velikih troškova koje će platiti dve kompanije, ali i gradjani i firme kroz poskupljenje električne energije.\nEMS je takve tvrdnje odbacio kao netačne, insistirajući na izmenama zakona u cilju pažljivog i kontrolisanog uvodjenja obnovljivih izvora energije u proizvodni miks Srbije.\nNapominjući da Srbija nije jedina zemlja u kojoj postoji zabrinutost za stabilnost sistema, rezerve i rasporedjivanje balansne odgovornosti, medjunarodne organizacije su izrazile spremnost da pruže tehniču podršku kako bi se nastavilo sa sprovodjenjem zakona.\n"Mada povećanje obnovljivih izvora energije predstavlja izazov za njihovu uspešnu integraciju, oni mogu biti rešeni merama koje su uspešno primenjene u drugim zemljama", navodi se u pismu i dodaje da se troškovi balansiranja mogu smanjiti boljim predvidjanjem i regionalnom saradnjom.\nSvetska banka, EBRD i Energetska zajednica navele su u pismu da se novim pravnim okvirom za obnovljive izvore energije dugoročne administrativno odredjivane fid-in tarife zamenjuju fleksibilnin režimom zasnovanim na tržištu. Time se, dodaje se, obezbedjuje osnova za povećanje udela obnovljive energije po nižim, konkurentnim cenama.\n"Blisko smo saradjivali sa vašom Vladom u izradi Zakona u procesu u kojem su učestvovale sve zainteresovane strane, uključujući EMS i EPS. Ono što je parlament usvojio prati preporučene evropske i svetske standarde", navodi se u pismu.\nPovećanje udela obnovljive energije proizvedene u zemlji, dodaje se u pismu, učiniće elektroenergetski sistem održivijim, smanjiti zagadjejnje i pomoći u borbi protiv klimatskih promena.\n"Zakon o OIE postavlja zakonodavnu osnovu za povećanje obnovljive energije u Srbiji i stoga je ključan za postizanje zelene tranzicije energetskog sektora u zemlji", navodi se u pismu i dodaje da je prirodno da u procesu izrade podzakonskih akata potrebnih za primenu novog zakona različite strane imaju različite interese koje treba pomiriti.


Aleksandar Đokić: Jedinstven otpor Incku i smena vlasti važni za odbranu Republike Srpske – Pokreni\nAutor: Aleksandar Đokić / 28.07.2021.\nRepublika Srpska – Samo postojanje pozicije Visokog predstavnika za Bosnu i Hercegovinu dvadeset i šest godina nakon okončanja vojnih dejstava predstavlja negaciju demokratije i otežava uspostavljanje odnosa uzajamnog poštovanja među tri konstitutivna naroda u BiH. Ova funkcija je od samog početka korišćena protiv Republike Srpske i isključivo je protežirala Sarajevo. Međunacionalni odnosi u Bosni tako ne mogu biti relaksirani, kada jedna strana dobija sve, a druga sve gubi, u toj dinamici nema podsticaja za kompromis od strane Sarajeva;\nRepublika Srpska predstavlja političku tvorevinu srpskog naroda na gegrafsko-istorijskom prostoru Bosne i Hercegovine, koja za taj narod predstavlja istorijsku teritoriju. Kao takva, Republika Srpska ima prava na postojanje bez obzira na narativ o navodnom genocidu u Srebrenici i bilo koju drugu optužbu. Kako bi Bosna i Hercegovina postala funkcionalna država potrebno je ispuniti samo jedan uslov – ne dovoditi u pitanje postojanje niti nadležnost Republike Srpske;\nRepubliku Srpsku je moguće ukinuti spolja, nametnutom i nedemokratskom intervencijom, ali bi takav potez zapadnih centara moći imao nesagledive posledice. To je i razlog zašto su dosad ingerencije Republike Srpske smanjivane ciljano i postepeno. Shodno tome, Republiku Srpsku je moguće erodirati jedino saradnjom njene političke elite, to jest iznutra. Ovaj najpoželjniji proces po zapadne centre moći bazira se na principu samoukidanja Republike Srpske;\nBilo koji politički sistem u okvirima evropske civilizacije mora sadržati princip smene vlasti kako bi bio prihvatljiv za građane. Bez obzira na istinsku (ne)demokratičnost takvih promena, suština je u makar prividu smenjivosti vlasti i stabilizujućem efektu koji on prozivodi. Moguće je konstruisati takav politički sistem u kome smena političkih aktera, smena vlasti, ne podrazumeva pad ili smenu samog političkog sistema. Sistemska opozicija je ona opozicija koja ne dovodi u pitanje postojanje i funkcionisanje sistema iako nastoji da smeni vlast, vansistemska opozicija ne teži samo dolasku na vlast, već i zameni datog sistema;\nKada jedan politički aparat podržan konkretnom vlašću suzbija vansistemsku opoziciju to je prirodan potez koji omogućuje dalje funkcionisanje sistema. Kada isti aparat nastoji u potpunosti da suzbije sistemsku opoziciju, bilo direktnim korišćenjem sile ili indirektnim pritiscima, on prelazi granicu između samoodržanja sistema i autokratije. U Republici Srpskoj, Milorad Dodik je poistovetio opstanak Republike Srpske, njenog političkog sistema, njenih nadležnosti i funkcija, sa opstankom njegovog SNSD-a na vlasti. To je dugoročno opasna pozicija, koja može dovesti do osvajanja vlasti u Republici Srpskoj od strane vansistemske opozicije;\nTrenutno je u Republici Srpskoj postignut konsenzus vlasti i sistemske opozicije po pitanju otpora nametnutoj odluci odlazećeg Visokog predstavnika, Valentina Incka. Kako bi Republika Srpska bila stabilnija u budućnosti poželjno je da se u Banjoj Luci sprovede sistemska smena vlasti u cilju povratka legitimiteta dejstvujućeg političkog sistema. Ukoliko bi takav scenario bio ostvaren, građani Republike Srpske bi povratili poverenje u sopstvene institucije i mogli bi da pruže snažniji otpor svakom pritisku spolja. Ovaj scenario ne podrazumeva eliminaciju SNSD-a iz političkih procesa u Republici Srpskoj, jer bi ova partija u tom slučaju postala sistemska opozicija i mogla bi da teži povratku na vlast;\nDalji opstanak na vlasti jedne te iste opcije, slabi samu Republiku Srpsku i stvara uslove pojavljivanja, ili pak osnaživanja već postojećih vansistemskih partija i pokreta, koji uz prećutnu podršku zapadnih centara moći mogu osvojiti vlast i započeti proces erodiranja Republike Srpske. Ne treba čekati da ugrožavajuća kombinacija spoljnih ucena i smena generacija dovede na vlast u Banjoj Luci „neka nova mlada lica spremna za kompromis“, već vlast kao resurs treba podeliti među sistemskim igračima.\nJedinstvo ne znači monopolizaciju vlasti u rukama jednog političkog lidera, jer takva situacija predstavlja generator političke nestabilnosti, što protivreči nacionalnim interesima. Jedinstvo predstavlja saradnju sistemskih političkih lidera koji uvažavaju jednaka pravila igre, ne pokušavaju da eliminišu jedan drugog sa scene koristeći se represivnim i mafijaškim metodama, ne pokušavaju da pretvore vlast u izvor nelegalnih prihoda pa je zato ne smeju napustiti, i, u slučaju Republike Srpske, nastupaju sa jedinstvene pozicije snažne RS sa najširim mogućim nadležnostima i autonomijom.\nTeorijski posmatrano, uz ovakav konsenzus i rotaciju vlasti, Republika Srpska postaje neoboriva i u dobrom položaju da dočeka preseljenje globalnog centra sa Zapada na Daleki istok koji će uslediti u predstojećim decenijama. Ukoliko racionalizujemo problem i shvatimo da nijedan režim na Balkanu ne može opstati do krupnih promena na svetskoj sceni, ne preostaje ništa drugo do izgradnja funkcionalnog političkog sistema, maksimalno demokratičnog izgleda, koji će biti dovoljno stabilan da izdrži sve potrese do iščekvanog trenutka. Ako pak pokušamo da se oslonimo na jedan režim, privlačni narativ o korupciji će mnogo brže nadvladati autoritarne balkanske lidere nego što će Kina prestići SAD i trka će biti izgubljena, a „nove mlade snage spremne za kompromis“ na vlasti. Tada ćemo moći slobodno da kažemo: „Kasno Kina na Kosovo stiže“.\nJoš tekstova istog autora pogledajte ovde.\nOznake: incko, Republika Srpska


FAHRUDIN RADONČIČ : IOM PRESTAJE FINANSIRATI MUP ENTITETA RS-A NA DRŽAVNOJ GRANICI - Jedinstvena Bosna i Hercegovina\nFAHRUDIN RADONČIČ : IOM PRESTAJE FINANSIRATI MUP ENTITETA RS-A NA DRŽAVNOJ GRANICI\nMinistar sigurnosti BiH Fahrudin Radončić potvrdio je Srni da Međunarodna organizacija za migracije (IOM) od petka, 31. januara, neće više finansirati angažiranje 72 policajca MUP-a Republike Srpske angažirana kao ispomoć u nadzoru granice, te istakao ...\n... da će do pronalaženja rješenja Granična policija nastojati da nadoknadi broj policajaca na granicama.\n- Oni su donatori, a donator ima pravo dati svoja sredstva ili da to ne učini - rekao je Radončić.\nOn je rekao da će do pronalaženja rješenja Granična policija u saradnji sa Agencijom za istrage i zaštitu (SIPA) BiH i Direkcijom za koordinaciju policijskih tijela, u skladu sa kadrovskim mogućnostima, nastojati da nadoknadi broj policajaca na granicama.\nRadončić je najavio dodatne konsultacije sa IOM.\n- Oni imaju svoje prioritete, a mi ćemo u nekim budžetskim stavkama pokušati da pronađemo neophodna sredstva - poručio je Radončić.\nImajući u vidu da IOM ostavlja granicu RS sa Srbijom nezaštićenom u trenutku kada se očekuje novi priliv migranata, Granična policija je, prema saznanjima Srne, o svemu obavijestila Ministarstvo sigurnosti u Vijeću ministara od kojih traži hitne mjere na osiguranju dodatnih sredstava za ovu namjenu da bi aktivnosti MUP-a RS na ispomoći pripadnicima Granične policije bile nastavljene.\nMUP i Vlada Republike Srpske do sada su snosili troškove goriva i dnevnica policijskih službenika MUP-a RS, a IOM smještaja i hrane.\nInače, IOM je još 3. decembra 2019. godine, obavijestila Graničnu policiju o svojoj namjeri.


Hasanović je na cilju zaostao osam minuta i dve sekunde za pobednikom, Švajcarcem Fabijanom Kančelarom, koji je stazu dugu 45,6 kilometara prevezao za 58,09 minuta.\n"Hasanović se trudio i bio veoma borben na teškoj stazi, ali se još jednom pokazalo da u ovoj disciplini 'boj ne bije samo srce u junaka' već i vrhunska oprema", rekao je selektor srpskog tima Radiša Čubrić.\nOn je precizirao da smo "i pored specijalnog bicikla i točkova", imali "najlošiji bicikl" od svih učesnika, čak i od debitanata - vozača Čilea i Malezije.\n"To je uticalo na ukupan plasman", naveo je Čubrić i dodao da i vetar "nije bio saveznik" našem biciklisti.\n"Hasanović se slabije snalazi kada je vetar pojačan, a imali smo nesreću da je počeo da duva baš kada je startovala njegova grupa", precizirao je srpski selektor.\nTrka na hronometar je vožena i na delu staze gde će se 1. oktobra održati drumska trka za vozače do 23 godine u kojoj će se takmičiti Jovan Zekavica, a 3. oktobra i drumska trka za elitu gde će srpski tim predstavljati, pored Hasanovića, Ivan Stević i Žolt Der.\n"Jedan od razloga zašto smo prijavili Hasanovića za hronometar je i da oseti stazu za drumsku trku, koja je dosta zahtevna jer prelazi preko dva brda", istakao je Čubrić.\nOn je napomenuo da je optimista i uoči trke za vozače do 23 godine.\n"Očekujem da Zekavica ostvari plasman među prvih 30 vozača. Odlično je pripremljen i motivisan", zaključio je Čubrić.


Vesti iz BCBP, Stažiranje u BCBP kao uvod u karijeru\nVaša lokacija / Beogradski centar za bezbednosnu politiku / Aktivnosti / Vesti iz BCBP / Stažiranje u BCBP kao uvod u karijeru /\nDanas je gostujući predavač na kursevima o međunarodnim odnosima na najvećem privatnom univerzitetu u Meksiku, a 2007. godine Nikola Živković je bio polaznik prve generacije stažista i u sklopu programa pohađao Školu za evropsku bezbednost BCBP, koji se tada još uvek zvao Centar za civilno-vojne odnose.\nKako je izgledala prva generacija stažista BCBP pre 9 godina?\nTada je bilo drugačije vreme i nije bilo mogućnosti za praksu kao danas. Značajan nam je bio pristup biblioteci, jer nije bilo drugih opcija da se pronađe stručna literatura. Takođe, imali smo prvi put priliku da se susretnemo i otvoreno pričamo sa velikim stručnjacima. Samo stažiranje je za mene predstavljalo uvod u bezbednosnu tematiku.\nOd početka programa pokušavali smo da nađemo šta bi mogao da bude naš doprinos. Uzimajući u obzir tadašnju vojno-političku situaciju analizirali smo stanje bezbednosti u Srbiji od 2000-2005. godine i radili na izradi rečnika bezbednosti. Znanje koje sam stekao kroz izradu imalo je direktan uticaj na master rad na temu Evroatlantske integracije Srbije - spoljno politični i bezbednosni izazovi.\nDosta mi je značilo poznanstvo sa kolegama stažistima. Većina njih je ostala u sličnom okviru delovanja, pa smo i danas u bliskom kontaktu i sarađujemo.\nKoliko ti je stažiranje u BCBP pomoglo u karijeri?\nTokom stažiranja prvi put sam se susreo sa predavanjem o regionalnom bezbednosnom kompleksu, koje su držali Sonja Stojanović Gajić i Filip Ejdus. Tada sam analizirao primenu regionalnog bezbednosnog kompleksa na slučajevima Meksika.\nNakon mastera u Bonu, držao sam predavanja na univerzitetu u Kelnu, gde sam i započeo doktorat i prekinuo ga kada su me pozvali da budem gostujući predavač u Meksiku. Sticajem okolnosti tamo mi se jako svidelo i kada su mi nakon nekoliko meseci predložili da ostanem, prihvatio sam ponudu bez mnogo razmišljanja.\nTrenutno predajem na Odeljenju za političke, pravne i međunarodne odnose pri Univerzitetu Teknolohiko de Monterej. To je najveći privatni univerzitet sa 31 kampusom širom Meksika. Držim tri kursa: međunarodne odnose, analizu spoljne politike i evropske studije.\nKoliko Meksiko pridaje značaja Evropskoj uniji?\nEvropska unija je jako aktivna širom Meksika, diplomatski odnosi se održavaju još od 1960, godine. Sklopili su 1997. godine sporazum o partnerstvu i to je bio prvi takav sporazum EU sa jednom latinoameričkom zemljom.\nMeksiku su na ekonomskom planu najznačajniji partneri Nemačka, Španija i Francuska. Na primer, u Meksiku postoji najveća fabrika Volksvagena.\nSa druge strane na političkom planu, Evropska unija je izuzetno zainteresovana za političko-društvene i bezbednosne događaje u Meksiku. Dosta je kritički nastrojena prema slobodi medija, mada je oprezna zbog politike neutralnosti kojom se vodi Meksiko.\nDa li su studenti u Meksiku zainteresovani za EU?\nOno što je zanimljivo jeste da bi svi studenti želeli da odu na studije u Evropu, ali sve što znaju o Evropskoj uniji jeste da nema granica i da se koristi evro. Najviše ih interesuju konflikti na području Jugoistočne Evrope, jer toga nema u medijima. Takođe, interesuju ih i migracije.\nNeinformisanost o EU nije samo tamo. Kada bih poredio brucoše u Kelnu i u Meksiku, ne bi bilo velike razlike u poznavanju mehanizama Evropske unije.\nRazgovor obavila stažistkinja BCBP Lidija Radulović


Jeftini letovi iz Srbije za Maleziju - Avionske karte Srbija Malezija - eSky.ba\nLetovi iz Srbije za Maleziju\nPretražite letove iz Srbije za Maleziju\nProvjerite najbolje ponude letova iz Srbije za Maleziju\n✔ Postoje li posebne ponude za letove iz Srbije za Maleziju na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Maleziju?\n✔ Ako rezerviram let iz Srbije za Maleziju, mogu li rezervirati ujedno i smještaj?\n✔ Koje avio-kompanije nude letove iz Srbije za Maleziju?\nBudite sigurni, da na eSky.ba ponuda letova iz Srbije za Maleziju uključuje ne samo niskotarifne avio-kompanije, već i one koje su specijalizirane za visoki standard.


Stanković i kao igrač dugo čekao pobedu u derbiju NOVA portal\nFudbal Autor:Nebojša Todorović07. apr. 202112:21 > 14:26\nTreneri Dejan Stanković i Aleksandar Stanojević nisu se susretali u igračkim danima, a ovo će im biti tek drugi trenerski okršaj u večitom derbiju.\nCrvena zvezda dočekuje Partizan ove srede od 18 časova, u 30. kolu Superlige, kao lider Superlige sa devet bodova više od najvećeg rivala.\nDejan Stanković je rekao kako teško mogu da iznenade jedni druge, a Stanojević je najavio ofanzivu, jer bi sve osim trijumfa na Marakani za crno-bele značilo i oproštaj od borbe za domaći tron.\nGde možete da gledate TV prenos 164. večitog derbija?\n„Nekad se za derbi živelo 14 dana, sad nema tu draž“\nS druge strane, crveno-beli grabe ka četvrtoj uzastopnoj tituli, a Stankoviću će ovo biti četvrti trenerski derbi. Debi na klupi protiv najvećeg rivala imao je prošle jeseni u Humskoj kada je bilo 1:1, u prvom delu tekuće sezone.\nMnogo značajniji učinak imao je noseći dres voljenog kluba… Stanković je odigrao devet derbija za Zvezdu i zabeležio je tri pobede, dva remija i četiri poraza.\nAktuelni trener Zvezde debitovao je kao igrač u novembru 1995. godine, u 102. derbiju je ušao u 88. minutu umesto Perice Ognjenovića, a meč je završen rezultatom 1:1. Strelac za Partizan bio je Rahim Beširović u 15. minutu, dok je bod crveno-belima doneo Dejan Stefanović u 75.\nI na sledećem derbiju je šansu dobio sa klupe, a Partizan je slavio sa 3:2. Stanković je prvi put starter bio na 104. derbiju završenom bez pobednika i pogodaka, dok je sledeći okršaj večitih rivala opet pripao crno-belima rezultatom 3:1 – strelci su bili Hristov, Saveljić i Svetličić, odnoso Mićić.\nStanković je odigrao ceo 106. derbi i ponovo se nije radovao, pošto je Partizan 8. marta 1997. ubedljivo trijumfovao 3:0 golovima Saveljića, Čakara i Ivana Tomića.\nKonačno je po lepom upamtio naredni derbi, u kojem je došao do prvenca, ali je klub iz Humske došao do celog plena rezultatom 2:1 preko Hristova i Ćirića.\nAktuelni trener Zvezde odlične partije, praćene pobedama, zabeležio je u 108. i 109. večitom derbiju. Najpre se radovao pogocima Perice Ognjenovića za pobedu 2:0, dok je u februaru 1998. bio junak kao strelac jedinog gola.\nPoslednji igrački derbi bio mu je 110. i to je sigurno njegovo najbolje izdanje protiv Partizana. Verovatno i jedan od najboljih derbija u klupskoj istoriji, jer je Zvezda slavila sa 4:0 čemu je Stanković doprineo kao dvostruki strelac, nakon čega je otišao u Lacio.\nKao trenera ga čeka ozbiljno dokazivanje i nijednom se nije radovao u tri derbija, ima dva remija i poraz.\nPrvi prolećni iz 2020. bio je jedan od najdosadnijih, završen 0:0, a na suprotnoj strani imao je Sava Miloševića. Bivši trener Partizana slavio je potom u mnogo značanijem, sledećem derbiju u polufinalu Kupa sa 1:0.\nJedini trenerski megdan između Stankovića i Stanojevića viđen je protekle jeseni u Humskoj, gde je na semaforu pisalo 1:1.\nCrvena zvezda - PartizanDejan StankovićFK Crvena zvezdaFK PartizanFudbalerfudbalski trenerSuperliga SrbijeVečiti derbi


Stamatović: Vučić da se povuče s čela SNS-a i time pomogne dijalogu vlasti i opozicije\nPredsednik Zdrave Srbije Milan Stamatović ocenio je danas da jedino predsednik države Aleksandar Vučić može da bude objektivan posrednik u dijalogu vlasti i opozicije o izbornim uslovima i da je zbog toga važno da se makar privremeno povuče sa svoje stranačke funkcije.\n“Povlačenjem sa mesta lidera stranke, predsednik Republike učinio bi prvi korak u ime vladajuće koalicije, što bi bio pozitivan signal da je moguć medjustranački dogovor, sve sa ciljem da se obezbede ravnopravni izborni uslovi”, rekao je Stamatović.\nKao ravnopravne izborne uslove Stamatović je u pisanoj izjavi definisao razdvajanje termina održavanja različitih nivoa izbora, otvaranje najuticajnijih medija i pokrivanje svih biračkih mesta video-nadzorom.\nPrema njegovim rečima, Vučić bi time popravio i svoj pregovarački položaj u Briselu jer bi ga u budućim neravnopravnim razgovorima o Kosovu i Metohiji sa predstavnicima Prištine i Evropske unije iskreno podržao i najveći deo srpske opozicije.\nKako je ocenio, ako je Vučić spreman da posreduje u dijalogu vlasti i dela opozicije koji ne pristaje da se u unutrašnja pitanja Srbije mešaju stranci, onda bi mogao i da se povuče sa mesta predsednika SNS-a i tako u neutralnom svojstvu i s punim autoritetom, doprinese postizanju dogovora vladajuće koalicije i opozicicionih stranaka.\nPo njegovoj oceni, tim znakom Vučićeve “dobre volje” spustile bi se tenzije i uspostavilo veće poverenje izmedju svih političkih aktera u zemlji.


Poštovani,S obzirom da je kuća u vlasništvu Vaše bake, nakon njene smrti, prema odredbama o nasleđivanju, pravo da je naslede imaju njeni potomci i njen bračni drug (prvi zakonski nasledni red, član 11). Na osnovu rečenog, mogu da zaključim da bi u tom slučaju naslednici bili Vi i Vaš ujak. Prema Zakonu o nasleđivanju Republike Crne Pročitaj više\nPoštovani,Na osnovu Zakona o nasleđivanju ("Sl. glasnik RS", br. 46/95, 101/2003 - odluka USRS i 6/2015), prema članu 8. u prvi zakonski nasledni red ulaze ostaviočevi potomci i njegov bračni drug. Iz navedenog mogu da zaključim da ste jedini naslednici Vaš otac I Vi, s obzirom da Vaš deka nije imao drugih potomaka. Vaša pokojna majka na Pročitaj više\nPoštovani,Prema Zakonu o nasleđivanju ("Sl. glasnik RS", br. 46/95, 101/2003 - odluka USRS i 6/2015), s obzirom da Vaš otac nije ostavio testament primeniće se pravila o zakonskom nasleđivanju. Na osnovu njih, u krug zakonskih naslednika spadaju njegovi potomci, njegovi usvojenici i njihovi potomci, njegov bračni drug, njegovi roditelji, Pročitaj više\nPoštovani, Prema Zakonu o nasleđivanju (Sl. glasnik RS, br. 46/95, 101/2003 - odluka USRS i 6/2015) vanbračni partner ne spada u red zakonskih naslednika, pa samim tim ni partnerka Vašeg oca neće moći da nasledi imovinu posle njegove smrti niti da ima neko drugo pravo na zaostavštini. Međutim, Vaš otac može da joj testamentom ostavi Pročitaj više\nObjavljeno : 2. aprila 2015.\nPoštovani, Prema članu 12. i članu 13 Zakon o nasleđivanju ("Sl. glasnik RS", br. 46/95, 101/2003 - odluka USRS i 6/2015)drugi zakonski nasledni red čine ostaviočev bračni drug, ostaviočevi roditelji i njihovi potomci. Ukoliko ostavilac nema bračnog druga, njegova zaostavština deli se njegovim roditeljima po Pročitaj više\nPoštovani, Na osnovu Zakona o nasleđivanju ("Sl. glasnik RS", br. 46/95, 101/2003 - odluka USRS i 6/2015), prema članu 13, Vi spadate u drugi zakonski nasledni red. Ovaj član jasno navodi da drugi zakonski nasledni red čine ostaviočev bračni drug, ostaviočevi roditelji i njihovo potomstvo. Pod njima se podrazumevaju njihova deca (braća i Pročitaj više\nObjavljeno : 30. marta 2015.\nPoštovani, prema Zakonu o nasleđivanju ("Sl. glasnik RS", br. 46/95, 101/2003 - odluka USRS i 6/2015), u slučaju kada ostavilac nema dece, njegovu zaostavštinu nasleđuju supružnik i roditelji ostavioca. Supružniku pripada polovina zaostavštine. U slučaju da roditelji nisu živi ili ne mogu da naslede, njihove udele nasleđuju potomci Pročitaj više\nPoštovani, Ukoliko Vaš brat od strica nije ostavio testament zaostavština se deli prema pravilima zakonskog nasleđivanja koja su propisana članovima 8 – 21. Zakona o naselđivanju (Sl. glasnik RS, br. 46/95, 101/2003 - odluka USRS i 6/2015). Naslednici se grupišu u nasledne redove. Bliži nasledni red isključuje dalji. Dakle, u ovom Pročitaj više


Loznica pobednik drugog turnira pretpionira\nOkružni odbojkaški savez Valjeva organizovao je drugi turnir u konkurenciji pretpionira u dvorani Student u Valjevu, a domaćin je bio Va 014 iz Valjeva. Loznica je zauzela prvo mesto i u ukupnom plasmanu, pošto je osvojila prvo mesto i na prvom turniru, odigranom u Loznici.\n“Red Foks – Smeč 5” pobednik “Vidovdanskog turnira” u Kragujevcu\nU dvorani “Gordana Goca Bogojević” u Kragujevcu odigran je “Vidovdanski turnir” u konkurenciji pionirki, u organizaciji odbojkaškog kluba “Red Foks – Smeč 5” iz Kragujevca. Prvo mesto je osvojio domaćin, “Red Foks – Smeč 5”, koji je u finalu savladao “Vin volej” iz Subotice sa 3:0, po setovima 25:13, 25:14 i 25:14. Emilija Stanić, odbojkašica “Red Foks – Smeč 5”, proglašena je za najbolju igračicu (MVP) turnira.\nJagodina prvak u konkurenciji pretpionirki\nU Međuokružnog odbojkaškog saveza Kragujevca odigrano je prvenstvo mlađih kategorija u konkurenciji pretpionirki. Titulu prvaka osvojile su odbojkašice Jagodine, koje su bile najuspšenije i posle ligaškog dela takmičenja, da bi u finalu sa 2:0 u pobedama savladale Kraguj – Radnički 1 iz Kragujevca.\nZoran Gajić posetio Loznicu


Ivanović: Korak bliže do statusa grada | Palelive.com\nPočetna Regija Zvornik Ivanović: Korak bliže do statusa grada\nZVORNIK – Zamjenik načelnika opštine Zvornik Bojan Ivanović rekao je danas da je usvajanje Nacrta zakona o gradu Zvorniku u Narodnoj skupštini Republike Srpske još jedan korak u proceduri dobijanja statusa grada i da sve ide u pravcu da se to desi do kraja godine.\n„Kada je riječ o dobijanju statusa grada to prevashodno predstavlja preduslov za vraćanje nekih institucija koje su nekada bile u našem gradu, a na žalost, više nisu, kao što je Centar javne bezbjednosti“, rekao je Ivanović novinarima.\nOn je istakao da će se lokalna samouprava truditi da i druge institucije koje su od značaja za regiju budu vraćene u Zvornik, što bi građanima Zvornika i opština regije Birač, koje gravitiraju Zvorniku, omogućile da svoje poslove lakše i brže završavaju.\nIvanović je dodao da će u tom slučaju doći do potrebe i za određenim brojem radnih mjesta u tim institucijama, izrazivši očekivanje da će se dobijanje statusa grada pozitivno odraziti i na privredni i preduzetnički potencijal opštine Zvornik.\nPrethodni članakSindikat novčano stimuliše stupanje u brak i rađanje djece\nNaredni članakRadovi na sanaciji


Za negativne medijske kampanje protiv određene firme često stoje njeni konkurenti - Biznis i Finansije\nHome\tVestiPolitika i društvo\tZa negativne medijske kampanje protiv određene firme često stoje njeni konkurenti\nPrivid je da se industrijskom špijunažom bave samo multinacionalne firme u bogatim i velikim državama. Taj privid su baš te multinacionalke i stvorile. Svaka kompanija iz oblasti haj-tek industrije ili specijalizovane proizvodnje podložna je obaveštajnoj aktivnosti treće strane, kaže za portal Biznis.rs prof.dr Duško Tomić, sa Univerziteta za bezbednost i globalne studije Američkog univerziteta u UAE.\nOn dodaje da se često dešava da iza negativne medijske kampanje protiv određene firme stoji zapravo njen konkurent.\n“U isto vreme dok firma koja je optužena vodi krizni PR, trudeći se da uveri javnost i poslovne partnere u neosnovanost napada na nju, obično konkurent upada na upražnjeno mesto diskreditovane firme i preuzima deo njegovog tržišta”, objašnjava profesor.\n„Unapred znati namere protivnika, to u suštini znači delovati kao Bog“, konstatovao je, podseća prof. Tomić, čuveni kineski stateg Sun Cu Vu.\n„Prirodna težnja čoveka da što više sazna o svemu što ga okružuje pokreće ga na odgovarajuće aktivnosti. Reč je o uobičajenoj radoznalačkoj angažovanosti koja postaje neuobičajena u slučajevima kada čovek primeti, sazna ili proceni da neko ili nešto u njegovom okruženju predstavlja pretnju njegovoj ličnoj ili imovinskoj sigurnosti. U skladu s tim, reaguje smišljeno, odnosno ne dozvoljava da bilo čim bude iznenađen. Kada govorimo o industrijskog špijunaži, njeno polje je u fokusu kompanijskih interesa i moći da opserviraju konkurenta“; navodi Tomić.\nPonekad kompanije uspevaju da vrbuju zaposlene, posebno one koji su dobro pozicionirani u firmama koje su im interesantne, kako bi ih izveštavali o važnim pitanjima koje ih, kao konkurente, ili buduće igrače na određenom tržištu zanimaju.\nVrbovanje zaposlenih ili špijuniranje\n„Pojave poput ove je pitanje za upravne strukture i službe ljudskih resursa, na koji način upravljaju poslovima bezbednosti. Složeni sistemi i svi oni koji žele uspeh na tržištu angažuju kadrove koji imaju takvu vrstu znanja i iskustva. Njihova cena angažovanja je visoka, jer su obično i očekivanja firmi visoka“, zaključuje Tomić.\nDodaje i da je za firme koje žele da sačuvaju važne informacije o sebi u okviru kompanije, primarni cilj da optimalizuju način na koji se sprovode tehnološki procesi, zatim utvrde kvalitet relacija zaposlenih u samoj kompaniji, nivoe njihove informisanosti, kao i infrastrukturu korisnika i dobavljača. Sve to čini sistem koji se preventivno adaptirao i od čijeg funkcionisanja zavisi i produktivnost same korporacije.\nNe moraju konkurenti saznavati o firmi ono što ona želi da sakrije kao poslovno osetljive informacije samo kroz vrbovanje zaposlenih ili špijuniranje.\n„Nekada je mnogo toga moguće saznati i kroz analizu javno dostupnih podataka, izjave zvaničnika, posebno ukoliko oni ne poseduju potreban nivo bezbednosne kulture. Dešava se da na određenim konferencijama ili seminarima budu poslati posebno obučeni ljudi koji iz izlaganja predstavnika firme čiji su poslovni podaci konkurenciji posebno zanimljivi, čuju mnogo više nego što prezenter i želi da kaže. Zato je važno da poslovni ljudi imaju potreban nivo bezbednosne kulture. Danas se koriste višeslojni sajber napadi, od hakerisanja, preko kopiranja softvera i lagerovanja informacija, pa do profajling analiza rukovodilaca, kompletnog monitoringa i razvijanaj specijalnih ugovora sa kompanijama ili pojedincima iz oblasti bezbednosti“, objašnjava prof. Tomić.


Leskovac: Balon sala posle pet godina - Gradjevinarstvo.rs\nLeskovac: Balon sala posle pet godina\n25.11.2013. | Jugmedia\nNakon punih pet godina od početka postavljanja balon sale kod Sloginog igrališta, ovaj sportski objekat je od danas konačno u funkciji.\n- Ovo je jedan od najsavremenijih sportskih objekata u Leskovcu koji danas predajemo na korišćenje sportistima i građanima Leskovca – rekao je gradonačelnik Goran Cvetanović.\nProjekat balon sale, podsetio je, urađen je još 2006. godine kada je Ministarstvo omladine i sporta izdvojilo 15 miliona dinara. Grad je tada preuzeo obavezu da salu završi za dva meseca i da ovaj objekat sufinansira sa dva miliona dinara. Ta obaveza, međutim, nikada nije izvršena, a njena cerada je bila desetak puta na meti bandita, pa je poslednjih godina više ličila na dronjke.\n- Kada smo preuzeli vođenje grada sebi smo dali u zadatak da da do kraja godine završimo sve započete objekte koje smo nasledili – rekao je Goran Cvetanović.


Tanjug 12. januara 2022. 10:19\nBEOGRAD – Fudbaleri Partizana počeli su danas u Beogradu pripreme za prolećni deo sezone.\nNa prozivci u SC Teleoptik, trener Aleksandar Stanojević, koji je danas produžio ugovor sa klubom do 2024. godine, imao je sve prvotimce, sa kojima će do 23. januara raditi u Beogradu.\nNakon toga, iako je prvobitno bilo najvaljeno će deo priprema biti odrađen na Kipru, crno-beli će formu za proleće najverovatnije tempirati u Turskoj do 6. februara.\nEkipa Aleksandra Stanojevića u nastavak sezone ulazi sa titulom jesenjeg šampiona, pet bodova više od Crvene zvezde i plasmanom u šesnaestinu finala Lige konferencija.\nPredsednik Parizana Milorad Vučelić čestitao je svima jesenju titulu i naveo da je po podacima istorijska polusezona za crno-bele.\n„Želim da svim partizanovcima da čestitam jesenju titulu. Kažu analitičari koji su precizno to izračunali, da je ovo najbolja jesenja sezona u bogatoj istoriji Partizana. To su činjenice i matematika, ali ja znam živeći sa vama koliko je to pokriveno znojem, naporima, koje ste pokazali u svim takmičenjima. Mi smo jesenji šampioni sa prednošću koja nam daje velike izglede da osvojimo šampionsku titulu. Kod nas postoji izreka prvo skoči, pa reci hop, a kod nas to znači da smo u skoku, i to rekordnom, samo treba još da kažemo hop“, rekao je Vučelić na SC Teleoptik.\nZanimljivo je da je ovo godina da je Partizan prvi u ovom momentu kada je srpski fudbal u usponu, takođe je tu i uspeh reprezentacije, rekao je Vučelić.\n„Nije iznenađenje, imamo i mnogo korektnije suđenje i niz drugih preduslova. Vi koji ste mladi, idete prvi ili drugi put na pripreme, treba da znate da neko treba da zameni Mitrovića, Lukića, Živković…Da ne nabrajam dalje, jer treba da zamenite igrače koji su okosnica reprezentacije“, naveo je Vučelić\nOn je irazio nadu da će možda neki od igrača crno-belih da se nađu na spisku Dragana Stojkovića Piksija za SP u Kataru.\n„Pozdravio bih naša pojačanja, Markovića i Natha, koje smo izgubili krajem jeseni, nadam se da će oni pojačati Partizan na proleće i da će ih zaobići povrede. Da ne igrate mlako povređeni za reprezentaciju, pa da onda budete teže povređeni kao Terzić. Voleo bih takođe da se svi vakcinišete i da se time ne poremeti naša situacija i naš pobednički hod. Želeći vam veliki uspeh, čestitao bih našem šefu stručnog štaba, jer je produžio ugovor sa Partizanom i ostaće ovde do leta 2024.“, zaključi je Vučelić.\nTrener Aleksandar Stanojević zahvalio se na čestitika i poručio da crno-beli oprezno i koncentrisano idu u nastavk sezone.\n„Svi smo na istom putu, želimo da nastavimo bez „zareza“, bez nepredviđenih situacija, Vidim da se priča da slavimo, ali to nije tačno. Fokusirani smo, motivisani i spremni da podignemo nivo za 30 posto. Nismo se opustili, ne mislimo da smo nešto uradili, krenućemo jako od prvog dana, jer znamo šta nas očekuje u narednom periodu“, rekao je Stanojević.


NJIMA STIŽE BRDO PARA: Ovi znakovi će se PLIVATI U PARAMA u 2022. godini – ČEKA IH NEVJEROVATNA SREĆA I USPJEH – Mirisi cvijeca\nNJIMA STIŽE BRDO PARA: Ovi znakovi će se PLIVATI U PARAMA u 2022. godini – ČEKA IH NEVJEROVATNA SREĆA I USPJEH\nAstrolozi otkrivaju kojih pet horoskopskih znakova može da se nada finansijskom poboljšanju\nUšli smo u 2022. godinu, a jedno od prvih pitanja koje mnogima padne na pamet je – da li ćemo ove godine imati više novca?\nSunce u petoj kući doneće ovom znaku dugo očekivan finansijski napredak. U februaru, kada Mars bude u vašoj šestoj kući, takođe možete da očekujete i veliki napredak na poslu, ali i dobre nove prilike za karijeru.\nVeoma ste ambiciozni, samo je potrebno da se ove godine prepustite tim svojim ambicijama i novac neće izostati. Najprije ćete do njega doći ukoliko razmišljate izvan okvira, bavite se tehnologijom i jednostavno sledite svoju želju za otkrićima.\nVaše finansijsko stanje će se značajno popraviti od marta ove godine, a sve zahvaljujući konjunkciji četiri planete – Marsa, Merkura, Venere i Saturna.\nKada je riječ o karijeri, oni traže posao bi mogli da čuju dobre vijesti i dobiju dobre prilike. U martu biste mogli da dobijete neočekivano dobru priliku koja će se i te kako isplatiti. S druge strane, ako razmišljate o promjeni posla, trebalo bi da odložite tu odluku jer bi zapravo mogla da vas vrati nekoliko koraka unazad.\nSve do aprila situacija s novcem će biti manje-više prosječna, ali od polovine aprila možete da očekujete da finansijsko stanje počne znatno da se poboljšava. Pred vama će biti brojne prilike koje će vam omogućiti da dobro zaradite, posebno od 11. maja do 27. oktobra, kada će Jupiter biti u vašoj šestoj kući. Štaviše, prilika će biti toliko da ćete morati pametno da ih birate, kako se ne biste preopteretili.\nU biranju projekata vodite se time da budu originalni, inovatini i da u njima imate priliku da se izrazite.\nStrijelčevi, ova godina će biti sjajna za vaše finansije! Poboljšanje ćete osetiti već na samom početku godine, kada Mars prolazi kroz vaš znak.\nOve godine biste zaradu mogli da dobijete sa neočekivanih mesta, a očekuje vas i prilika koja će biti ključna za vaš napredak u karijeri.\nVaša finansijska situacija biće mnogo bolja nego što je bila poslednjih godina, a sve to zahvaljujući tranzitu Marsa u januaru. Međusobna konjukcija Marsa, Venere, Merkura i Saturna već u martu ove godine doneće vam napredak na profesionalnom polju, a to će za posledicu imati i više novca.\nPazite samo da ne donosite neke previše impulsivne odluke. Posebno pogodan period za priliv novca će biti u aprilu i maju.\nStranac, kolega ili šef – znaš li s kojim muškarcima žene najčešće završe u krevetu?


MMF apeluje na EU: Budite realniji | Ekonomist\nMMF apeluje na EU: Budite realniji\nby Redakcija - 04/03/2016 0\nMMF je pozvao EU da bude realnija u pogledu uslova koje Grčka mora da ispuni za dobijanje novih sredstava iz evropskog programa pomoći dogovorenog prošle godine.\n“Na neformalnom sastanku u Briselu između delegacije MMF-a i predstavnika Evropske komisije, Evropske centralne banke i Evropskog stabilizacionog mehanizma, ostvaren je dobar napredak”, saopštili su neimenovani izvori, a prenosi agencija Fran pres.\n“Ciljevi Atine, namijenjeni dostizanju primarnog budžetskog suficita od 3,5 odsto bruto domaćeg proizvoda u naredne dvije godine, veoma su ambiciozni”, izjavio je portparol MMF-a Geri Rajs.\nOn je dodao da Grčkoj mora biti omogućeno obaranje duga na održivi nivo, za šta je, kako je rekao, potrebno usvajanje novih mjera štednje, poput dodatnog smanjenja penzija, dok je na Evropljanima da Atini otpišu značajan dio duga.\nPrilagođavanja bi, prema ocjeni Rajsa, mogla biti manje bolna ukoliko bi Evropljani bili velikodušniji.\n“Potrebne reforme bi bile manje zahtjevne, kada bi evropski partneri ponudili Grčkoj umanjenje tereta duga”, rekao je on.\n“Pokušavamo da pružimo realnu analizu, naš posao je da budemo realni”, naveo je Rajs, posle optužbi grčkih zvaničnika da MMF blokira napredak u odblokiranju sredstava iz evropskog paketa pomoći.\n“Iako smo veoma bliski pozicijama na kojima stoje tri evropske institucije, MMF ostaje pri veoma oštrom stavu koji je neshvatljiv”, izjavio je juče grčki ministar finansija Euklid Cakalotos.\nMMF je, takođe, doveo u pitanje postizanje budžetskih ciljeva Atine dogovorenih u zamjenu za isplatu evropske finansijske pomoći Grčkoj u iznosu od 86 milijardi evra.\nZvaničnici Evropske unije i MMF-a su mjesecima vodili teške pregovore o mjerama koje zvanična Atina mora sprovesti za poboljšanje stanja javnih finansija u zemlji.\nNjemačka čelična, ne mogu im ništa ni migranti\nPrincipi coaching kulture: samoupravljivost


– „Vučko“ traži pola miliona KM odštete zbog nepravilnog obračuna kamata\n– Banka i firma „Bora“ pokrenule prodaju hotela s ciljem naplate potraživanja\nBANJALUKA – Firma „B&B Vučko“, u čijem vlasništvu se nalazi poznati aparthotel „Vučko“ na Jahorini, tužila je Addiko banku Banjaluka zbog neosnovanog bogaćenja tražeći naknadu štete od pola miliona KM. Istovremeno, Addiko banka je pokrenula prodaju ovog hotela kako bi naplatila svoja potraživanja, saznaje portal CAPITAL.\n„B&B Vučko“ je u tužbi, koju je podnio 21. marta ove godine, naveo da mu je banka nepravilno obračunala kamate, odnosno da ih nikada nije uskladila sa promjenom euribora, čime se neosnovano obogatila.\nU Okružnom privrednom sudu u Banjaluci u ponedjeljak je trebalo da bude održano pripremno ročište po ovoj tužbi, ali je ono iz procesnih razloga odloženo za 12. jul.\nAdvokat hotela „Vučko“ Predrag Baroš potvrdio je danas za CAPITAL da je hotel podnio tužbu zbog nepravilnog obračuna kamata na kredite koje im je nekadašnja Hypo Alpe Adria banka odbrila. Radi se o dva kredita od 9,5 miliona i pet miliona KM.\n„Smatramo da banka nije na dobar način obračunala kamate i snižavala vrijdnost euribora zbog čega smo podnijeli tužbu za neosnovano bogaćenje. Odredili smo vrijednost spora u iznosu od 500.000 KM, s tim da će konačan iznos utvrditi vještak“, kazao je Baroš.\nAdvokat Addiko banke Mladen Mitrović rekao je danas za CAPITAL da je postupak u toku i da ne može iznositi više detalja.\n“Vučko” traži poništenje ugovora o prenosu potraživanja sa Addiko banke na firmu „Bora“\nOsim ovog, hotel „Vučko“ protiv Addiko banke vodi još jedan spor kojim pokušava da poništi ugovor o prenosu potraživanja nekadašnje Hypo, a danas Addiko banke na firmu „Bora“. Radi se o 11,2 miliona KM koje je banka potraživala od hotela „Vučko“ po osnovu plasiranih kredita, a koje je ustupila firmi „Bora“.\nAdvokat hotela „Vučko“ Predrag Baroš kaže da su i Addiko i „Bora“ s ciljem naplate tih potraživanja pokrenuli izvršni postupak protiv „Vučka“, koji je nakon njihovog prigovora odložen za šest mjeseci.\n„Mi smo podnijeli tužbu za poništenje ugovora o prenosu potraživanja na preduzeće „Bora“ jer ono nije pod nadzorom Agencije za bankarstvo RS. Završena je glavna rasprava i u ovom sporu se očekuje presuda“, kazao je Baroš.\nOn je istakao da je najsporniji detalj u svemu što sada i firma „Bora“ i Addiko banka vode izvršni postupak protiv „Vučka“, odnosno pokušavaju da prodaju hotel i zemljište koji su bili zalog za kredit.\n„S obzirom na to da su potraživanja prenesena na „Boru“ ta firma je upisana u zemljišne knjige kao hipotekarni povjerilac, ali i pored toga pred Osnovnim sudom u Sokocu i Addiko banka i „Bora“ vode izvršni postupak za naplatu tog potraživanja i tu je nastao potpuno haos“, kazao je Baroš.\nAdvokat Addiko banke u ovom sporu Nebojša Makarić rekao je da nema ovlaštenje da daje izjave.\nTagovi: addiko bankabogaćenjehotel vuckoizborizdvajamojahorinakamatekreditpotrazivanjaprodajavazno\nPredstavnici Addiko banke posjetili djecu u Domu „Rada Vranješević“


Demokrate predložile: General Danilo Jauković dobija ulicu u Podgorici?\nčetvrtak, 06 decembar 2018 16:31\nKlub odbornika Demokrata Glavnog grada podnio je predlog Savjetu za davanje predloga naziva naselja, ulica i trgova Skupštine Glavnog grada, da jedna ulica u Podgorici nosi ime po Danilu Jaukoviću.\nDanilo Jauković je rođen 19. decembra 1918. godine u Bukovici kod Šavnika. Bio je istoričar, učesnik Narodnooslobodilačke borbe, general-potpukovnik JNA i narodni heroj Jugoslavije. Nakon II svjetskog rata se nalazio na odgovornim dužnostima u JNA, a neprekidno je bio i aktivni društveno-politički radnik. Objavio je veći broj naučnih i publicističkih radova iz istorije NOR i vojne teorije.\n"Istovremeno, izučavao je istoriju NOB, završio 3. stepen studija i 1965. godine postao magistar istorijskih nauka. Objavio je više naučnih i publicističkih članaka iz istorije NOR i vojne teorije. Sarađivao je u "Vojno-istorijskom glasniku" (1958—1961) i u monografijama "Prilog u krvi" (1969) i "Treća proleterska sandžačka brigada" (1987)", navodi se u saopštenju Demokrata.\nJauković je bio član Centralnog komiteta SK Crne Gore, delegat u Saveznom vijeću Skupštine SFRJ i član Glavnog odbora Saveza rezervnih vojnih starješina Jugoslavije.\n"Dva puta je bio član konferencije organizacije SKJ u JNA. U JNA je obavljao dužnosti komesara divizije, komandanta vojne škole i komandanta Vojnog područja Titograd. Imao je čin general-potpukovnika JNA. Iznenada je preminuo 9. jula 1977. godine prilikom planinarenja na Žabljaku. Nosilac je Partizanske spomenice 1941. i mnogih jugoslovenskih odlikovanja. Ordenom narodnog heroja odlikovan je 13. marta 1945. godine", zaključuje se u saopštenju.\nViše iz ove kategorije « Dostaviće prijedloge za izmjenu i dopunu Zakona o planiranju prostora i izgradnji objekata Spomenik Titu: Skupština podržala prijedlog odluke »


Srebrenica (3. februar 2021.)\nPredstavnici Inicijative "Moja adresa: Srebrenica" uputili su apelaciju odjeljenju Suda Bosne i Hercegovine (BiH) na odluku Centralne izborne komisije BiH (CIK) o raspisivanju ponovljenih izbora, u kojoj traži da se njena apelacija uvaži i da se ponove izbori i putem pošte.\nNakon sastanka sa svim kandidatima stranaka koje su članice Inicijative, saopšteno je 5. februara kako je uskraćivanje biračkog prava za, tvrde, stotine građana u dijaspori "nema nikakve svrhe, niti odražava legitimnu volju svih građana koji imaju pravo glasa za Srebrenicu".\nInicijativa "Moja adresa: Srebrenica" okuplja više političkih partija (Stranka demokratske akcije SDA, Savez za bolju budućnost SBB, Pokret demokratske akcije PDA i Demokratska fronta DF) koje su imale zajedničkog kandidata, Aliju Tabakovića, za načelnika Opštine Srebrenica.\nIzbori će se ponoviti zbog mnogobrojnih malverzacija u vezi s glasanjem u ove dvije opštine.\nNovi izbori raspisani su za 21. februar.\nPredstavnici Inicijative su dan nakon izbora, 16. novembra 2020. godine, uputili žalbu CIK-u BiH tražeći da se pokrene istraga o licima koja su glasala na lokalnim izborima 15. novembra u Srebrenici bez važećih dokumenata BiH.\nIz Inicijative u saopštenju poslatom 5. februara dodaju i kako je "poznato i to smo predočili javnosti, CIK-u i odjeljenju Suda BiH da imamo dovoljno argumenata za poništavanje izbora i putem pošte".\n"Sve argumente i dokaze smo uložili u našoj žalbi od kašnjenja distribucije izbornog materijala, kašnjenja u dostavi, čak i nakon izbora, pogotovo u prekookeanskim zemljama", saopšteno je iz Inicijative.\nU saopštenju su pozvali CIK BiH i Sud BiH da odlučuje u skladu sa njihovim, kako tvrde, nepobitnim argumentima.\n"Srebrenica je svim Bošnjacima sentimentalno i moralno pitanje i nećemo dozvoliti da se zbog propusta institucija, na nedemokratski način i nakon genocida, nama preživjelima nameće nelegitimna vlast onih koji negiraju genocid", poručili su iz Inicijative.\nSud BiH je odbio sve žalbe političkih partija i kandidata na odluke CIK-a, koje se odnose na poništavanje izbora u Srebrenici i u Doboj.


ponedeljak, 19 januar 2015 09:50\nBanjalučki hor "Vrapčići" već 21 godinu uveseljava mališane\nVeć 21 godinu koliko postoji, dječiji hor „Vrapčići“ uveseljava mališane u gradovima RS a i van naše zemlje. Ovo je najpopularniji hor među najmlađim ljubiteljima muzike, ističe dirigent hora Branislav Đaković.\nSve manje rođenih u Gradišci\nU porodilištu Opšte bolnice Gradiška u prošloj godini je rođeno manje beba, u odnosu na 2013.\npetak, 16 januar 2015 13:38\nObezbjeđeni uslovi za rad Centra za dnevni boravak u Gradišci\nI ove godine obezbjeđeni su uslovi za rad Centra za dnevni boravak djece sa posebnim potrebama u Gradišci.\npetak, 16 januar 2015 13:24\nNema čekanja na graničnom prelazu, blokada prevoznika odgođena\nNakon što su prevoznici RS odgodili blokadu graničnih prelaza u RS, saobraćaj se danas na graničnom prelazu u Gradišci odvija neometano te nema dužih zadržavanja.\nčetvrtak, 15 januar 2015 14:50\nPrevoznici blokirali granični prelaz u Gradišci\nNakon što su najavili blokadu graničnih prelaza i carinskih terminala u BiH, prevoznici iz RS stupili su u generalni štrajk. Blokadom graničnog prelaza za teretni saobraćaj u Gradišci prevoznici su izrazili nezadovoljstvo jer nije došlo do odgode početka primjene Pravilnika o uslovima za izdavanje licenci i kvalifikacione kartice vozača.\nsreda, 14 januar 2015 13:24\nProslavljena Pravoslavna Nova godina u Lamincima\nPravoslavna Nova godina svečano je dočekana ispred hrama Svetog proroka Ilije u Lamincima kod Gradiške. Hladno i maglovito vrijeme nije spriječilo mještane ovog velikog sela i njihove goste da se okupe i uz muziku, kuvano vino i zakusku, proslave ovaj praznik.\nsreda, 14 januar 2015 13:12\nPrvi dan Pravoslavne Nove godine i Mali Božić\nDanas je početak Pravoslavne Nove godine po julijanskom kalendaru, zbog čega je Vlada Republike Srpske 14. januar proglasila neradnim danom.\nsreda, 14 januar 2015 09:31\nIdeja o izgradnji manastira u Kijevcima kod Gradiške\nU arheološkim istraživanjima na lokalitetu u Kijevcima kod Gradiške pronađeni su temelji starog srednjovijekovnog manastira Karanovac koji je zbog nesrećnih okolnosti srušen i nikada poslije nije obnovljen. Ideja predstavnika banjalučke eparhije je da se na ovom prostoru sagradi novi manastir međutim zbog nerješenih imovinskopravnih odnosa još uvijek se nije počelo sa izgradnjom.\nutorak, 13 januar 2015 14:19\nVečeras se dočekuje Pravoslavna Nova 2015. godina.\nutorak, 13 januar 2015 13:43\nU gradiškoj Službi hitne pomoći povećan broj pacijenata\nU proteklih nekoliko dana u gradiškoj Službi hitne pomoći Doma zdravlja zabilježen je povećan broj pacijenata. Najviše onih sa simptomima prehlade i gripe.


Derventa i Prnjavor neće ostati bez porodilišta? – Glas Regije\nDerventa i Prnjavor neće ostati bez porodilišta?\nDERVENTA, PRNJAVOR – Plač bebica u novogodišnjoj noći u vanbolničkim porodilištima u Derventi i Prnjavoru dobar je znak za ova porodilišta, kojima je prijetio katanac, jer će po svemu sudeći ona dobiti operacione sale u predviđenom roku, do juna, i tako nastaviti funkcionisati.\n“Dogovorili smo se da oni ispoštuju Pravilnik i da to opštine finansiraju, pa vidjećemo šta će”, kratko je prokomentarisao Bogdanić.\nMilorad Simić, načelnik Dervente, uručio je darove Anđeli, prvoj bebi rođenoj u novoj godini, a kako je rekao za “Nezavisne” uradiće sve da očuvaju porodilište, ali da pritom ne rizikuju ničije zdravlje.\n“Ako ne može država finansirati sve, može Derventa, što ne može, to je najmanje što možemo učiniti”, rekao je Simić.\n“Ne možemo odjednom, ali mi ćemo u svom kapacitetu pružiti obje ruke. Ja slušam struku, ali mi i Prnjavor smo hendikepirani jer nemamo operacionu salu, koja podrazumijeva i daleko više – anesteziologa, dežurne sestre, opremu itd. Nisam u struci, ali imam želju da imamo prodilište i ako bude zavisilo od mene – imaće”, rekao je Simić.\n“Uradićemo ono što nam je zadano u skladu s Pravilnikom i nadam se da ćemo to uspjeti. Opština će pomoći u sufinansiranju projekta i to bi trebalo da bude uspješno, inače se ne bismo toliko ni angažovali da mislimo da je nemoguće. To sve nosi određene kadrovske obaveze i zapošljavanje određenog broja ljudi u tom segmentu”, rekao je Šaran i dodao da samo specijalizacija anesteziologa košta 100.000 KM.\nDarko Tomaš, načelnik Prnjavora, rekao je za “Nezavisne” da do šestog mjeseca imaju rok i sve što je realno da jedna lokalna zajednica može uraditi po tom pitanju oni će ispoštovati.\n“Obezbijedili smo kompletna sredstva kao grant Doma zdravlja od 136.000 KM, koja su dovoljna za plate svih ljudi koji rade u porodilištu. Kroz plan investicija koji treba da donesemo obezbijedićemo i sredstva za operacionu salu. Što se tiče medicinske opreme i kadra, tu očekujemo pomoć Ministarstva. Imamo dva ginekologa, ali Pravilnik nalaže i anesteziologa, a Ministarstvo ako već ima ljekara, može dva anesteziologa da nam predloži. Sve ono što je realno ispunićemo, a ono što nije, i ne treba da postoji u Pravilniku”, rekao je Tomaš.\nDerventa, Milorad Simić\n« Božićne praznike dočekuju u alternativnom smještaju u Doboju: Trpeza bez…\nSutra je Božić, a evo koji se običaju najčešće vezuju za ovaj praznik »


Mandić: U protekla 24 sata 45 novih slučajeva\nFederalni ministar zdravstva Vjekoslav Mandić na konferenciji za novinare rekao je da je u proteklih 24 sata testirano 451 osoba i da je potvrđeno 45 novih slučajeva.\n“Želim obavijestiti da je u Federaciji 3771 osoba do sada testirano i da je 416 potvrđenih slučajeva zaraze koronavirusom. U protekla 24 sata 451 osoba je testirana, od čega je potvrđeno 45 novih slučajeva. Ukupno je hospitalizovano 64 pacijenta, a 6 težih je na respiratoru, rekao je Mandić.\nOn je dodao da će rezultati novih testiranja biti u toku dana, te da se redovno održavaju sastanci na kojima se donose odluke, a sve u cilju razvlačenja pandemije.\n“Mi se redovno sastajemo i donosimo preporuke i naredbe, a Civilna zaštita to razmotri. Mi upravljamo krizom tako da želimo razvući pandemiju i imati što manje oboljelih, da bi zdravstveni sustav na broj oboljelih mogao odgovoriti, dodao je Mandić.\nMandić je naglasio da je ovo sigurno jedan od najvećih globalih kriza i izazov je za cijelo društvo u cjelini, ali i za zdravstveni sustav koji je mobiliziran.\nŠef Ureda Svjetske zdravstvene organizacije u BiH Victor Olsavszky rekao je da je na globalno nivou situacija malo bolja.\n“Na globalnom nivou, ali i evropskom, situacija je malo bolja. Postoji nada, jer su rezultati u Italiji i Španiji malo bolji. Smrtni i novooboljeli slučajevi se smanjuju u odnosu na prethodne 2, do 3 sedmice”, rekao je Olsavszky.\nOn je dodao da je veoma dobar trend u Fedraciji povećan broj testiranja.\n“Želim za BiH reći, ali i Federaciju, da je dobar trend povećanja kapaciteta testiranja. To će doprinijeti da donosioci odluka bolje upravljaju ovom krizom, kako ne bi imali naglo povećanje oboljelih, kazao je .\nOlsavszky je takođe rekao da je osnovni cilj izbjeći brzi rast oboljelih, da ne bi zauzeli sve kapacitete u bolnicama.\nTags #koronavirus #Vlada FBiH\nDnevnik 1 [07.04.2020.]\nŠeranić: 42 nova slučaja zaraze u RS


Srebrenica: Zašto su BiH i Srbija optužile istog generala VRS? - Detektor\nMilenko Živanović svjedoči na suđenju Radovanu Karadžiću u MKSJ, oktobar 2013. Foto: N1.\n23. Maja 2022.14:48\nU jutarnjim satima 12. jula 1995. godine oko 8:30 šest brigada VRS-a dobilo je naredbu.\n„Svi raspoloživi autobusi i minibusevi koji pripadaju jedinicama Vojske Republike Srpske moraju biti obezbijeđeni za upotrebu Komande Drinskog korpusa 12. jula 1995. godine”, pisalo je u naredbi.\n„Navedeni autobusi moraju krenuti prema sportskom stadionu u Bratuncu 12. jula 1995. godine najkasnije do 16:30 sati”, dodaje se u njoj.\nNaredbu je potpisao general Milenko Živanović, tadašnji komandant Drinskog korpusa VRS-a.\nDrugom naredbom, Živanović je naložio Zvorničkoj pješadijskoj brigadi VRS-a i Bratunačkoj lakoj pješadijskoj brigadi da „u skladu sa postojećom naredbom o obezbjeđenju vozila za evakuaciju iz srebreničke enklave, gledaju da se saobraćaj reguliše na sljedeći način“, navodeći u nastavku puteve koje treba kontrolisati.\nTada je oko 10:00 sati Glavni štab VRS-a dobio dopis u kojem Živanović, „u skladu s naredbom komandanta Glavnog štaba VRS-a da obezbijedi 50 autobusa za evakuaciju iz enklave Srebrenica”, traži dodatno odobrenje za dizel gorivo i benzin.\nŽivanović je ova naređenja dao jutro nakon što je Srebrenica, enklava u istočnoj BiH pod zaštitom UN-a, naseljena Bošnjacima, pala u ruke snaga VRS.\nOko 40.000 ljudi potražilo je utočište u obližnjoj bazi UN-a, ali ih je VRS odvela, koristeći vozila koja su bila objezbijeđena po naredbi koju je potpisao Živanović.\nŽene, djeca i starci su uglavnom pod prisilom odvedeni na teritorije pod kontrolom Armije BiH, dok je više od 7.000 muškaraca pogubljeno u nizu masovnih ubistava koja su kasnije od strane međunarodnih sudova okarakterisani kao genocid.\nNakon više od 26 godina, u decembru 2021. godine, Tužilaštvo za ratne zločine (TRZ) Srbije podiglo je optužnicu protiv Živanovića za ratni zločin protiv civilnog stanovništva.\nTužilac iz Srbije je naveo da je on „naredio prisilno preseljenje muslimansko-bošnjačkog civilnog stanovništva sa određenih područja u zoni odgovornosti Drinskog korpusa (VRS-a) i svojim naredbama i radnjama učestvovao u prisilnom preseljenju muslimansko-bošnjačkog civilnog stanovništva iz zaštićene zone Srebrenica”.\nNo, nekoliko sedmica prije nego je TRZ Srbije podnjelo optužnicu, protiv Živanovića je optužnicu podiglo i Tužilaštvo BiH, kojom ga, između ostalog, tereti i za naredbu koju je dao 12. jula 1995. godine.\nTo znači da je Živanović dva puta u dva različita predmeta, u dvije države, optužen za iste incidente. Ovakva situacija je pokazatelj disfunkcionalnog odnosa između tužilaštava dve države, te inicira pitanja o motivima Srbije u slučaju Živanović.\nOptužbe protiv Živanovića u Srbiji su manje teške. U BiH on je optužen za zločine protiv čovječnosti, dok je u Srbiji optužen za ratni zločin protiv civilnog stanovništva.\nOvo takođe naglašava kontinuirane probleme sa procesuiranjem ratnih zločina u Srbiji, jer su njene vlasti pokušavale da zaštite visoko pozicionirane osobe od suočavanja s pravdom, istovremeno umanjujući zločine koje su Srbi počinili tokom ratova u bivšoj Jugoslaviji.\nBh. ekspertica prava Lejla Gačanica objašnjava da je optužnica u BiH „šira, u smislu ograničavanja isporuke humanitarne pomoći (Srebrenici), prisiljavanja (civila bošnjačke nacionalnosti) da napuste Srebrenicu, izazivanja straha i tako dalje”.\n„Ipak, činjenica je da imamo dvije slične optužnice (koje su podignute) vremenski veoma blizu jedna drugoj“, naglašava Gačanica za BIRN.\nBiH nije znala za istragu u Srbiji\nOklopno vozilo VRS-a na ulicama Srebrenice 16. jula 1995. Foto: EPA/Igor Dutina.\nTužilaštvo BiH navodi da je istragu protiv Živanovića naložilo u januaru 2018. godine.\nBudući da živi u Srbiji, Tužilaštvo BiH je, kako od tamo kažu, u septembru 2020. zatražilo od srbijanskih vlasti da ga saslušaju u svojstvu osumnjičenog, ali on „nije komentarisao navode… i dokaze koji su mu dostavljeni”.\nNa zahtjev Tužilaštva BiH, Živanović je u decembru 2021. ponovo saslušan od strane srbijanskih vlasti. Međutim, iz Тužilaštva BiH su kazali da nisu znali da su i tužioci za ratne zločine u Beogradu pokrenuli vlastitu istragu i da pripremaju optužnicu protiv Živanovića. Optužnica u Srbiji podignuta je 29. decembra.\nIz TRZ-a Srbije nisu odgovorili na pitanje BIRN-a kada je pokrenuta istraga protiv Živanovića i zašto su odlučili da podignu optužnicu.\nEkspert za Balkan Eric Gordy, profesor političke i kulturne sociologije pri Školi za slavenske i istočnoevropske studije na Univerzitetskom koledžu u Londonu, naglašava da se već duže vrijeme, uprkos činjenici da se bivše jugoslovenske države i njihovi visoki političari svađaju oko slučajeva poput ovoga, pravosudne institucije i profesionalci „zaista veoma uspješno sarađuju“.\n„Zbog čega mislim da je jedini razlog zašto bi se ovakav konflikt mogao dogoditi s namjerom, da žele politički konflikt između država oko toga ko će biti nadležan (za slučaj Živanović), da to bude predmet pregovora, ili neka vrsta osiguranja koje bi zaštitilu Srbiju da ga pošalje u Bosnu i Hercegovinu, gdje su optužbe ozbiljnije”, ističe Gordy za BIRN.\nU međuvremenu, u nagoveštaju potencijalnog kompromisnog rješenja, iz Tužilaštva BiH za BIRN objašnjavaju da postoji zakonska mogućnost da se krivično gonjenje Živanovića prebaci u Srbiju, te da je po ovom pitanju „u toku saradnja dvaju tužilaštava”.\nGačanica ukazuje da je pravosudna saradnja između država bivše Jugoslavije potrebna „jer je priroda ratnih zločina i zločina protiv čovječnosti takva da se nadležnosti ponekad prepliću”.\n„Međutim, u ovom slučaju, iako postoje različite optužnice (za različite zločine), bilo bi logično i efikasno da optužnica i suđenje budu u jednoj državi“, naglašava ona.\n„Arhitekta srpskih pobjeda”\nRadislav Krstić u Haškom tribunalu, decembar 1998. Foto: PHOTO/ANP/REUTERS POOL/Jerry Lampen/JL-CL.\nU vrijeme kada su počeli ratovi u bišoj Jugoslaviji, Živanović, rođen 1946. godine u selu Ratkovići u opštini Srebrenica, bio je pripadnik Jugoslovenske narodne armije (JNA). U novembru 1992. godine, kada je osnovan Drinski korpus, jedan od šest korpusa VRS-a, Živanović je postavljen za njegovog komandanta.\nNakon što je 13. jula 1995. godine, u jeku nasilja u Srebrenici, smijenjen sa mjesta komandanta, za njegovog nasljednika postavljen je Radislav Krstić. Za zločine počinjene nad Bošnjacima iz Srebrenice, Krstić je od strane Međunarodnog krivičnog suda za bivšu Jugoslaviju (MKSJ) osuđen na 35 godina zatvora i on je prva osoba koju je ovaj sud osudio za genocid.\nBivši predsjednik Republiki Srpske Radovan Karadžić je 7. marta 1995. potpisao sada ozloglašenu Direktivu 7, koja se smatra pretečom zločina koji će četiri mjeseca kasnije biti počinjeni u Srebrenici.\nDirektivom je Drinskom korpusu naloženo da koristi „planirane i dobro osmišljene borbene operacije” u cilju „stvaranja uslova totalne nesigurnosti, nepodnošljivosti i besperspektivnosti daljeg opstanka i života mještana u Srebrenici i Žepi”.\nKomandant Drinskog korpusa Živanović je 2. jula 1995. godine dao naredbu za aktivne borbene aktivnosti Operacija br. 1, kojom je otpočela takozvana operacija Krivaja-95. On je u naredbi naveo da komanda Drinskog korpusa „ima zadatak da izvodi ofanzivna dejstva… zbog razdvajanja enklava Žepa i Srebrenica”.\nCilj dejstava, kako je naveo, je da „iznenadnim napadom … stvoriti uslove za eliminisanje enklava”.\nU naredbi se navodi da bi operacija trebala početi 6. jula 1995. To je dan kada je počeo napad na Srebrenicu.\nSvjedočeći na suđenju Karadžiću u Haškom tribunalu 2013. godine, Živanović je rekao da njegova jedinica nije učinila ništa protivzakonito.\nU vezi sa Karadžićevom Direktivom 7, odgovorio je da „Drinski korpus nikada nije otežavao život stanovnicima Srebrenice” i da „sporni dio direktive koji se bavi zadacima Drinskog korpusa nikada nije implementiran u praksi”.\nŽivanović je rekao i da Karadžićevu direktivu nikada nije tumačio kao „usmjerenu protiv muslimanskog civilnog stanovništva Srebrenice”, te da „naredba predviđa da se glavne snage Korpusa angažuju u odbrani i da dio raspoloživih snaga odvoji enklave Žepa i Srebrenica”.\nKada je Živanović, nakon što ga je u julu 1995. godine Krstić zamijenio, napustio vojnu službu, iz kabineta Karadžića izdato je saopštenje u kojem se hvali njegova uloga u operaciji Srebrenica: „Predsjednik Karadžić je za komandanta Drinskog korpusa imenovao bivšeg načelnika štaba general-majora Radislava Krstića, koji je zajedno sa generalom Živanovićem glavni arhitekta srpskih pobjeda u Srebrenici i Žepi”, navodi se.\nŽivanović je pred Haškim tribunalom na suđenju Karadžiću rekao da je politički Srba u BiH bio „ubijeđen da je operacija u Srebrenici izvedena na zakonit način”. Karadžić je osuđen za genocid.\nSrbija uzima prednost\nZgrada Višeg suda i TRZ-a Srbije u Beogradu. Foto: BIRN.\nGordy sugeriše da je srbijanska optužnica protiv Živanovića možda podignuta kako bi se u ovom slučaju stekla prednost nad BiH: „Zato što pod univerzalnom jurisdikcijom, BiH može tražiti jurisdikciju i Srbija, proceduralno, može imati odgovor na to, može reći : ‘Ne, vi ne morate tražiti nadležnost jer se u dobroj namjeri trudimo da ga procesuiramo'”.\n„Dakle, ovo je napravljeno da izgleda kao pokušaj dobre volje, osim što je optužnica uža i ima manji broj optužbi”, ističe Gordy.\nGotovo svi predmeti ratnih zločina koje je Srbija vodila klasifikovani su kao ratni zločini protiv civilnog stanovništva. Krivično djelo zločin protiv čovječnosti postoji u Krivičnom zakoniku Srbije, no ono nije postojalo u vrjeme ratova 1990-ih, što srbijanske vlasti koriste kao izgovor da nikoga ne gone za to djelo.\nSlučaj Živanović je četvrti slučaj u Srbiji koji se odnosi na masakre u Srebrenici i, kao i u prethodnim slučajevima, u optužnici se ne spominje da je počinjen genocid nad Bošnjacima iz Srebrenice, jer Srbija ne prihvata da su masakri u Srebrenici genocid, uprkos presudama međunarodnih sudova.\nSrbijanski tužioci u slučajevima koji se odnose na Srebrenicu takođe ne povezuju zločine koje su počinile srpske snage tokom rata u BiH sa političkim programima ratnog rukovodstva Srba, potencira Gordy.\n„Znate, Tužilaštvo će uvijek tvrditi da je to nešto iracionalno ili da su to uradili pojedinci”, objašnjava on. „Dakle, štite političke elite i najviše nivoe komandovanja”.\nSuđenje Živanoviću u Beogradu trebalo bi da počne 30. maja.\nBh. vlasti su potvrdile da mu se, ukoliko ostane u Srbiji, ne može suditi u odsustvu u Sarajevu, što znači da neće biti dva istovremena suđenja istoj osobi u različitim zemljama.\n„U Bosni i Hercegovini trenutno ne postoji mogućnost suđenja u odsustvu jer to nije predviđeno važećim zakonima”, istakli su iz Tužilaštva BiH.


Adacta Beograd zakoračila u novu eru poslovanja\nKompanija Adacta Beograd je 2016. godinu započela u stilu velikih promena. Posle punih 13 godina poznatu Knez Mihailovu ulicu zamenila je novobeogradskom ulicom Trešnjinog cveta, koja se nalazi u samom centru poslovnog dela Beograda. Na taj način Adacta je simbolično otvorila novo poglavlje u svom poslovanju.\nPosle perioda velikih izazova, Adacta Beograd je odlučnim korakom ušla u novu godinu, spremna da ove godine bude uspešnija nego ikada. Osnažena vrhunskim profesionalcima, čiji broj i dalje raste, Adacta je prevazišla svoje kapacitete u dosadašnjem poslovnom prostoru i svoje poslovanje nastavila u udobnom i tehnološki unapređenom radnom prostoru najviših standarda.\nZnačajan rast u prihodima\nKompanija Adacta je takođe ostvarila i pozitivne poslovne rezultate u 2015. godini. U protekloj godini, Adacta je zabeležila 30% rasta u prihodima. Ostvarivanju ovog rezultata doprinelo je, pre svega, ukazano poverenje od strane domaćih ali i stranih klijenata, koji su kompaniju Adacta prepoznali kao vodećeg MS Dynamics partnera u regionu. Obogaćena ponuda poslovnih IT rešenja koje je Adacta razvijala za pojedinačne industrije, danas čini njenu glavnu konkurentsku prednost na IT tržištu Srbije. Takođe, pouzdan i visoko profesionalan menadžment omogućio je da Adacta danas bude perspektivna kompanija spremna da odgovori na svaki novi izazov u poslovanju.\n“Dinamičan rast koji je Adacta ostvarila tokom protekle godine najbolje svedoči o kvalitetu usluga koje naša kompanija pruža. Zapošljavanje novih ljudi i povećavanje kapaciteta nije namenjeno samo novim klijentima, već i unapređivanju saradnje sa postojećim partnerima.” - rekao je ovim povodom Ivan Đolić, direktor prodaje Adacte Beograd.\nAdactin tim nastavlja da raste\nRazvoj kompanije je takođe uticao na otvaranje značajnog broja novih radnih mesta, tako da je u drugoj polovini 2015. godine, Adacta uvećala broj zaposlenih za 25%.\nU narednom periodu Adacta očekuje dalji rast obima poslovanja i prihoda. Zahvaljujući svojim kapacitetima i stručnom znanju, kompanija Adacta je spremna da održi svoju lidersku poziciju na domaćem IT tržištu.


"Želja za osmehom" na dečijoj klinici\nAleksandra Đorđević decembar 26, 2014 14:05 h Dogadjaj, Info, Izveštaj 0\nDečju internu kliniku u Nišu posetio je Deda Mraz. Deca na klinici dobili su paketiće ali i par sati osmeha i drušenja sa „bradatim dekom“.\nDruženje sa Deda Mrazom organizovano je u okviru akcije „Želja za osmeh“ koja se pred Novu godinu sprovodi u bolnicama i ustanovama socijalne zaštite u Subotici, Beogradu, Novom Sadu, Nišu, Kragujevcu i Užicu.\nOva akcija ima za cilj da vrati osmeh na lica mališana koji i tokom praznika moraju da ostanu u bolnicama, a Deda Mraz se svojski potrudio da decu zabavi pesmicama sa koreografijom, zabavnim igrama i naravno poklonima. Mališani su na poklon dobili veš i pidžamice kompanije „Extreme intimo“, a nakon podele poklona na scenu su stupili volonteri Dečije klinike koji su za decu izveli predstavu.\nAkciju „Želja za osmeh“ organizuje kompanija Jasmil, a tokom deset dana trajanja akcije posetioci „Extreme intimo“ maloprodajnih objekata mogli su da na specijalno dizajniranim čestitkama upute novogodišnje pozdrave deci u ustanovama iz svog grada.\ndečija interna klinikaDeda Mrazdruženje sa deda mrazomJasmilvolonteri dečije klinike


7 godina zatvora novinaru za pozivanje na nerede - Klix.ba\n7 godina zatvora novinaru za pozivanje na nerede\n19.1.2010. u 14:29\nSud u Erevanu osudio je u utorak glavnog urednika opozicionog dnevnika "Jermensko vrijeme" Nikola Pašinjana na sedam godina zatvora za pozivanje na masovne nerede poslije predsjedničkih izbora marta 2008. godine, javile su novinske agencije.\nRuska agencija RIA Novosti navodi da je Pašinjan oslobođen optužbe za upotrebu nasilja nad policajcem i dodaje da se Pašinjan nakon izdavanja potjernice za njim predao pravosudnim organima 1. jula prošle godine.\nAgencija podsjeća da su pristalice bivšeg predsjednika Jermenije Levona Ter-Petrosjana i poraženog kandidata na izborima 19. februara 2008. godine, od 20. februara u centru Erevana organizovali mitinge na kojima su izražavale nezadovoljstvo rezultatima.\nAkcije protesta 1. marta su se pretvorile u nerede i sukobe sa snagama reda i poginulo je deset i povrijeđeno oko 200 osoba.\nPrema podacima Glavnog tužilaštva, uhapšeno je više od 100 osoba, a Jermenski nacionalni kongres s Ter-Petrosjanom na čelu smatra većinu uhapšenih političkim zatvorenicima, navodi RIA Novosti.\nAdvokat Pašanjana saopćio je da će se on žaliti na presudu, prenosi Tanjug.


Šest dana do zatvaranja poziva za medijska partnerstva u okviru programa Kreativna Evropa – evropro info\nJoš šest dana ostalo je do zatvaranja prvog poziva u oblasti informisanja i medija u okviru programa Kreativna Evropa. Konkursom će biti podržani projekti medijskih partnerstava koja osnažuju sistemsku saradnju i unapređuju održivost i konkurentnost profesionalnog novinarstva.\nMedijska partnerstva treba da osnaže sitemsku saradnju organizacija u oblasti informisanja i medija, unaprede održivost i konkurentnost profesionalnog novinarstva kroz podršku projekata kojima se testiraju inovativni poslovni modeli i razmena najboljih praksi u struci, kao i kroz podršku inovativnih načina novinarske saradnje, definisanje profesionalnih standarda i formata.\nPrioriteti ovog programa su saradnja za poslovnu tansformaciju, npr. testiranje novih biznis modela, novih standarda, usavršavanja itd.\nDrugi prioritet je saradnja za podršku kvaliteta i raznovrsnosti profesije, npr. testiranje inovativnih formata, razvoj uredničkih standarda, razmena najboljih praksi kroz organizaciju događaja, treninga, re-granting, itd.\nDetalji o programu nalaze se na stranici Desk Kreativna Evropa Srbija, a sam poziv na sajtu Evropske komisije Funding & Tender opportunities . Prijave se mogu poslati do 26. avgusta u 17 sati.\nU narednom periodu u okviru programa Kreativna Evropa biće raspisani još godišnji konkursi za medijsku pismenost i jačanje medijskih sloboda i pluralizma.\nIz budžeta vrednog 2.44 milijarde evra, program će u narednih sedam godina finansirati projekte koji doprinose kulturnoj raznolikosti i odgovaraju na zajedničke izazove evropskog kulturnog prostora.\nTags: Konkurs, Kreativna Evropa, Novinarstvo